title: SARB: Capitec Bank gesond met genoegsame likwiditeit

maintext:
Die Suid-Afrikaanse Reserwe Bank (SARB) het in ‘n mediaverklaring gister, Dinsdag 30 Januarie, gesê dat Capitec Bank solvent goed gekapitaliseer is, oor genoegsame likwiditeit beskik en aan die omsigtige vereistes voldoen.
Dit is in reaksie op ‘n verdoemende ondersoek verslag deur die VSA gebaseerde Viceroy Group in die bedrywighede van Capitec Bank.
In die Viceroy Verslag word die SARB versoek om Capitec Bank onmiddellik onder kuratorskap te plaas.
Viceroy glo dat, gebaseer op die Suid-Afrikaanse huishoudelike aanwysers en ander makro faktore, word die vraag na mikrofinansiering totaal oorskat en dat skuiwergate gebruik word om onbekostigbare lenings te regverdig.
Volgens hulle sluit dit in konsolidasie van vorige lenings, herstrukturering van konsolidasiefooie asook aanvangs- en diensfooie wat volgens die verslag die werklikheid van besighede se voortbestaan-stryd, waar besighede tradisioneel in duie stort, verbloem.
Die verslag maak ook die stelling dat Suid-Afrika in ‘n greep van huishoudelike skuld krisis verkeer wat verder vererger word met die maklike toegang tot mikrofinansiering.
Capitec het in ‘n nota aan sy aandeelhouers gesê dat Viceroy hulle glad nie genader het vir verdere insig in hul besigheid nie en dat nie een van hulle aansprake met Bestuur bespreek, getoets of bevestig is nie.
Capitec se Bestuur het gesê dat hy diep bekommerd is oor die manier waarop Viceroy Research besigheid doen en dat hulle prokureurs reeds ‘n formele klag by die Finansiële Dienste Raad geregistreer het.
Hulle wil ook hul kliënte verseker dat hulle gereed is vir besigheid en verwelkom ook die verklaring van die SARB dat Capitec solvent is en oor die nodige likwiditeit beskik.
Capitec het ook verklaar dat hulle hulself tot volkome deursigtigheid volle openbaring verbind het.


title: Klappe, ’n Koei of twee en Rommelstatus - 9 Jaar se glorie

maintext:
Jacob Zuma het Woensdag 22:00 die aankondiging gedoen dat hy as president van die Republiek van Suid-Afrika bedank. Gedurende sy omslagtige toespraak kon hy dit nie nalaat om klappe na sy opposisie uit te deel nie.
Gedurende sy dekade wat hy as president gedien het, het die land redelik vinnig in ekonomies harwar versink met afgraderings van verskeie wêrelderkende graderings instansies wat Suid-Afrika tot op rommelvlak, die vlak waar dit vir geen buitelandse belegger die moeite werd is om in te belê nie, gegradeer het.
Na ’n uitgerekte toespraak van dat hy nie weet wat hy verkeerd gedoen het nie en dat die ANC hom steeds ’n antwoord skuldig is, was dit ’n opgewekte President Zuma wat sowat ’n halfuur laat vir sy eie persverklaring Donderdagoggend aan joernaliste gevra het hoekom hulle so ernstig lyk.
Vir Zuma het dit die geleentheid gebied om die geskiedenis in oënskou te neem met die “ANC se waardige stryd teen eeue van wit minderheid brutaliteit”. Hierna die dolksteek van die “oorblyfsels is steeds daar en is diep gegrawe in allerhande gesofistikeerde maniere om die voortbestaan van die wit uitverkorenes te verseker”.
En dan volg die grootste liegstorie in die bestaan van die Republiek van Suid-Afrika: “Ek, as president, het die Republiek van Suid-Afrika regeer met die hoogste agting vir ons hoogaangeskrewe grondwet se fundamentele waardes wat ek ten volle ondersteun.”
Steeds het die man blykbaar geen idee enigsins oor die depressie van hulpeloosheid waardeur hy die land gedurende sy nege jaar van opperste heerskappy as president van die Republiek van Suid-Afrika geneem het nie.
Zuma het Suid-Afrikaners wakker geruk om te besef wat gebeur indien ’n politieke party ’n politikus se persoonlike kultus geword het. Hy moes van die begin af gesê het in plaas van eers aan die einde van sy rede, naamlik dat die ANC se Nasionale Uitvoerende Komitee besluit het om hom as President te herroep.
Indien hy dit wel met die aanvang van sy gewone swak toespraak, waaraan almal reeds gewoond is, dit gesê het, sou hy dalk nie al die dreigemente wat hy gemaak het kon oordra nie.
Hy het homself as martelaar voorgehou deur te sê dat die ANC nie as gevolg van hom verdeeld moet wees nie, daarom het hy homself opgeoffer en die besluit geneem dat hy eerder moet bedank as president van die Republiek van Suid-Afrika. (Kompleet asof hy terwille van Suid-Afrika die kruisdood verkies het, soos hy telkens van te vore die ANC en homself met Christus en die wederkoms vergelyk het – Red.)
Hierdie toespraak kom nadat die ANC aangekondig het dat hulle bereid is om ’n parlementêre mosie van wantroue teen hom te ondersteun.
Ramaphosa, wat sedert 2014 as vise-president dien, sal as waarnemende president dien, totdat die Nasionale Vergadering binne 30 dae ’n nuwe president aanwys.
Aangesien besluit is om die verkiesing vinnig geskied sal die staatsrede nou deur Ramaphosa gelewer word en die reaksie van opposisiepartye met een dag gesny word, aangesien dit feitlik besweer is dat Ramaphosa Zuma as president van Suid-Afrika sal opvolg.
Zuma het vroeër Woensdag tydens ’n onderhoud met die SAUK die ANC se besluit om hom uit sy pos as president te verwyder as onbillik beskryf en dat hy en sy kamerade dalk nie die situasie sal kan hanteer nie.
Intussen is Ramaphosa (65) getaak om kiesers te oortuig van sy belofte om ons voos-getrapte ekonomie te herbou en die toegewings wat gedurende die Zuma periode gedoen is hok te slaan.
Zuma, 75, het jare bestee om al die berigte en gerugte van korrupsie, verkragting, omkopery en die omstrede wapen-transaksie, asook die bemagtiging van die Guptas, sy seun se sakevennote, wat kabinet aanstellings bemagtig het, nietig te verklaar.
Die meeste aandag van beleggers se kant af is sekerlik of die minister van finansies, die flambojante Malusi Gigabe, sy pos gaan behou.
Zuma se bedanking kom enkele ure nadat dit bekend geword het dat die Valke die woning van die Guptas in Saxonworld deursoek het waartydens een van die Gupta broers en vier ander verdagte gearresteer is op klagtes van die beweerde skuiwing van fondse van die staatsgesubsidiëerde melkery. Hulle sou gister in die hof moes getuig.
Ontevredenheid met Zuma as president het ook daartoe gelei dat die ANC beheer oor die metropole van Johannesburg en Pretoria verloor het.
Zuma se kabinet hoef nie te bedank nie, maar dit is ’n feit soos ’n koei dat Ramaphosa gaan inklim en die kaf van die koring moet skei.
Net soos Zuma onttroon is, sal hierdie Zuma-samesweerders uit hul posies verwyder moet word om die wet in die oë te staar.
Erkenning aan Daily Maverick 15 Februarie
Die Parlementêre program wat goedgekeur is, is dat die nuwe president Ramaphosa) vanoggend (Vrydag) ingesweer sal word. Die Staatsrede sal vanaand gelewer word.
Maandag word geleentheid aan opposisiepartye gebied om op die Staatsrede te reageer. – Red

fasttext_language: af


title: Waardasierol bespreek by Sakekamer se eerste ontbytsessie

maintext:
Die Thabazimbi Sakekamer het vandag, Dinsdag 13 Februarie, hul eerste werksessie ontbyt vir 2018 by Pondok aangebied.
Die saak wat onder die loep gekom het, was die nuwe waardasierol wat deur die Munisipaliteit van Thabazimbi saamgestel word.
Volgens Pieter Heyns, voorsitter van die sakekamer, is verskeie belangegroepe deur die munisipaliteit gekontak om te verduidelik hoe die waardeerders te werk gaan om eiendomme in die Thabazimbi Munisipale distrik te waardeer.
Uit die aard van die saak is dit onmoontlik om binne die gegewe tyd by die bykans 5 500 plase, plotte, besigheids- en residensiële eiendomme uit te kom en maak die waardeerders, wat deur die munisipaliteit aangestel is, staat op onlangse satellietfoto’s en webtuistes van besighede, wildplase, lodges en gastehuise om ’n redelike waardasie van die eiendom te maak.
Selfs die spilpunt op ’n plaas en die aantal wooneenhede word saam gereken in die totale waardasie vir plase. Netso sal bepaal kan word of ’n woonhuis in die dorp vir iets anders as net persoonlike behuising aangewend word, wat die uiteindelike waardasie gaan beïnvloed.
Die waardasierol sal vanaf 1 Maart 2018 tot 31 Maart 2018 by die volgende plekke beskikbaar wees vir insae deur eienaars van eiendomme in die gebied.
www.thabazimbi.gov.za (‘n skakel sal op die webadres veskaf word)
Thabazimbi, Begrotings en Tesorie-kantoor – 7 Rietbokstraat
Thabazimbi Munisipale Biblioteek, Vierdelaan 17 Thabazimbi
Northam, Lapa – 313 Tungsten Straat
Rooiberg, Munisipale Kantoor – 1625 Knoppiesdoringstraat
Leeupoort, Munisipale Kantoor – 2 Muisvoëlstraat
Boere, veral dié wat oor verskeie gedeeltes van ’n spesifieke plaas beskik, moet seker maak dat daar nie ’n rekening vir elke gedeelte bestaan nie, maar dat al die verskillende gedeeltes as een besigheid op een plaas gekonsolideer is.
Sonering is nie noodwendig die riglyn vir ’n waardasie nie aangesien sommige eiendomme nie noodwendig volgens hul sonering bedryf word nie. Die uitgangspunt van die waardeerders is om te bepaal waarvoor die eiendom gebruik word.
Die waardasierol vorm uiteindelik die riglyn waarvolgens munisipale waardasies gedoen word.
Daar word dus ’n beroep op alle eienaars van eiendom, residensieel, landbou of sakeperseel, gedoen om hulself te vergewis van die waarde van hul eiendom volgens die waardasierol.
Indien hulle hiervan verskil of dat daar meer as een rekening op dieselfde eiendom bestaan, kan daarteen kapsie gemaak deur die korrekte inligting voor te lê. Dit kan insluit ’n onlangse bankwaardasie of self die feit dat die spesifieke gebou nie meer vir die doeleindes van ’n besigheid gebruik word nie as gevolg van die feit dat die besigheid sy deure gesluit het, met inagneming van die huidige swak eiendomsmark in Thabazimbi.
Indien enige verandering in die waarde van die eiendom plaasvind, selfs nadat die waardasie gedoen is, hetsy verlies aan huurders of verbeterings deur aanbouings, moet dit deurgevoer word om te verseker dat die waardasies deurentyd die werklike toedrag van sake sal reflekteer.
Die sakekamer het dan ook ten slotte ’n beroep op alle lede en inwoners gedoen om die proses te ondersteun. Dit is die beste manier om enige huidige of toekomstige foute te elimineer.
Die nuwe komitee van die Thabazimbi sakekamer is tydens die Algemene Jaarvergadering, wat op 31 Januarie gehou is, verkies.
Hulle is in alfabetiese volgorde (Van, Naam en Besigheid): Barkhuizen Chris Elbro Blouster, Barnard Anton AB Labour Services, Bekker Riana Elbro Blouster, Blaauw Jacques Total Thabazimbi, Du Plessis Jan-Stefaans Thaba Medi-Dental, Engelbrecht Lourens Obaro Thabazimbi, Fouche Paul Anglo American Kumba, Heyns Pieter Cilliers & Reynders Attorneys, Jordaan Carel Jordaan-Prinsloo-Davel Ouditeure, Low Rudolf Nedbank, Poggenpoel Magnus TJ Lee & Poggenpoel Ouditeure, Swanepoel Tokkie Tokkie Swanepoel Boekhouers, Van Niekerk Danie Medhof Apteek, Van Rooyen Helize Thaba Huisvriend, Van Rooyen Petri Rush Hour Quickshop (Northam).


title: Verseker dat jou adres reg is vir die verkiesing

maintext:
Maak seker om jou adres besonderhede te bevestig vir die 2019 verkiesing. As jou adres verkeerd is by die OVK of dit ontbreek sal jy nie kan stem nie.
Dit is ’n eenvoudige prosedure, moenie dat dit jou verhoed om jou stem uit te bring nie.


title: Sages Waterberg Kampioenskappe op Thabazimbi se baan

maintext:
Die Sages Waterberg Gholf Kampioenskappe is Maandag en Dinsdag op die baan van Thabazimbi Gholfklub aangebied. Slegs Dinsdag se spel oor 18 putjies is vir die Kampioenskappe in ag geneem.
Thabazimbi Gholfklub se baan is na die afgelope reën lieflik groen en daarmee saam moes die deelnemers die rowwe en die skoonveld deeglik in ag neem met hulle balplasing.
Soos dit in elk geval is word hierdie gholfbaan as een van die sewe moeilikste bane in die land gereken.
Waterberg Sages bestaan uit die klubs van Thabazimbi, Coral Creek (Nylstroom), Naboomspruit, Potgietersrus en Polokwane.
Die A-Afdeling se Bruto wenner met die slagspel was Gerhard Richter met Nico van der Westhuizen as die Netto wenner. Beide is van Thabazimbi Gholfklub.
Die B-, C- en Veteraan-Afdelings was op ’n Stablefort puntekompetisie beslis.
Die B-Afdeling wenner was Frik Yssel. Die C-Afdeling wenner was Thea van der Walt (Coral Creek) en die Veterane wenner was Koos Smit, ook van Coral Creek met Jan Eberson in die tweede plek.
Al die afdelings, buiten die Veterane (almal bo 70 – ongeag voorgee), word op ’n voorgee-basis bepaal.
A-Afdeling (0-12 voorgee), B-Afdeling (13-24 voorgee) en C-Afdeling (25 -36 voorgee).
Pryse vir naaste aan die pen is vir putjies 3 en 16 gegee.
Soos gewoonlik is die Sages ’n gesellige groep en buiten vir goeie gholf kuier die lede altyd gesellig saam.


title: Bildtse week in taalpaviljoen MEM

maintext:
D’r komt ’n Bildtse week in ’t taalpaviljoen ‘MEM’ in ’e ‘Prinsentuin’ in Luwt! Deuze Bildtse week is fan sundeg 1 april ant en met sundeg 8 april 2018. Bildts Aigene is doende om in samenwerking met ferskaidne ândere Bildtse pertijen ’n mooi fariëerd programma innander te setten. Soa is d’r overleg weest met Dirk Reitsma foor Bildtse happys, komt d’r mezyk fan de Feetwarmers, binne d’r mooie plaatsys en ferskaidne Bilkerts – ouwer en jong- drage gedichten foor of fertelle ferhalen.
At Bildts Aigene ’t programma klaar het, wort dat fansels bekind maakt.
Eerder worde bekind dat ’t Bildts dochs ’n plak in ’t taalpaviljoen krijt. Fansels kin dat ok niet ontbreke!


title: Bildtse taal mot ’m sien en hore late

maintext:
’t Bildt is ferhuusd naar ’n ândere gemeente, soa likent ’t. Ni, soa foelt dat. Of âns said: de Bilkerts hewwe gyn aigen gemeente meer, maar is nou ’n part fan ’n groate nije gemeente.
Dut betekent dat de Bilkerts nag fúller an ’e gang motte om de Bildtse taal te behouwen; de taal die’t nag deur soa’n 6000 mînsen praten wort. Dat is ’n hele put, maar gelukkig is d’r nag ’n faste groep die’t och soa fanatyk is om ’t Bildts in stand te houwen, maar ok om de taal in Frysland sien en hore te laten.
Fleden jaar kwammen d’r ’n stikminnig Bildtse boeken út en waren d’r flink wat aktiviteiten die’t over ’t Bildt en ’t Bildts gong. En dut jaar wort der fansels met deursetten. Soa beston op de gedichteavend in St.-Anne op 25 jannewary l.l. driekwart út Bildtse gedichten. D’r waren trouwens ’n prot mînsen anwezig om na de gedichten te lústeren. Dat is prachtig.
En de dâg derna waar de folgende aktiviteit: de ferhaletocht. Op drie plakken op ’t Bildt worden ferhalen ferteld deur Bilkerts. Ok hier kwam feul publyk op ôf.
’t Mooie is dat d’r soafeul andacht is foor de aktiviteiten in ’t algemeen en de Bildtse taal in ’t besonder. Ja, je motte fan je hore late; in ’t Bildts fansels. Dut jaar komme d’r nag ’n prot dingen over ’t Bildt en de Bilkerts. De groate klapper fan dut jaar mot ‘Lan fan Taal’ worre op sundeg 1 en 8 april in Luwt. Maar derover later meer nijs.
Maar een ding is wis: de Bildtse taal mot ’m sien en hore late. Niet allenig in ’e streek ’t Bildt, maar ok derbútten. Allenig dan hout de taal hur bestaansrecht.


description: De Grouster - Online krant - Nieuws

title: Krite aast op 'n Zomer zonder vrouw...in Grou


description: Die bron van die 'ergste uitbreking' van listeriose in Suid-Afrika, is afkomstig van vleisverwerkingsaanlegte in Polokwane en Germiston.

title: Sagtevrugtebedryf ‘gesond’

maintext:
Die bron van die ‘ergste uitbreking’ van listeriose in Suid-Afrika, is afkomstig van vleisverwerkingsaanlegte in Polokwane en Germiston. Dit is gister deur dr. Aaron Motsoaledi, minister van Gesondheid, bevestig.
Hortgro, die organisasie wat die sagtevrugtebedryf verteenwoordig, meen dit is ’n verligting dat die bron gevind is. Die sagtevrugtebedryf het wéér klem daarop geplaas dat daar geen verband tussen vars sagtevrugte en die listeriose-uitbreking bestaan nie.
“Ons produkte is nog altyd geproduseer en verpak onder streng internasionaal-erkende voedselveiligheidsregulasies- en protokolle. ’n Onlangse opname onder ons lede en pakhuise wat produkte getoets het, het dit bevestig,” het Jacques du Preez, hoofbestuurder van handel en markte by Hortgro, gesê.
Volgens Du Preez neem die sagtevrugtebedryf voedselveiligheid as baie ernstig op. Sedert die listeriose uitbreking, het Hortgro pakhuise en produsente aangemoedig om ekstra voorsorgmaatreëls te tref en meer gereeld toetse op vars vrugte te doen. Sover is geen listeriose op sagtevrugte gevind nie.
“Volgens ons kennis is listeriose nog nooit op vars Suid-Afrikaanse steen- of kernvrugte gevind nie. Suid-Afrika het ’n uitmuntende reputasie as ’n betroubare bron van veilige en uitstekende gehalte vars vrugte.”
Bron: Hortgro


title: Jongboer-wenner moet voorbeeld stel, sê prof Fourie

maintext:
’n Melk-, saai- en twee Bonsmara-boere sal vanjaar sake uitspook om as Vrystaat Landbou (VL) se Jongboer van die Jaar 2018 gekroon te word.
Reece Dedwith (melkboer) van die plaas Rockridge naby Parys, Wessel Hattingh (saaiboer) van die plaas Dipkraal naby Heilbron, Hendrik Theron (boer met Bonsmaras) van die plaas Wolwekop naby Dewetsdorp en Nelius Ferreira (boer met Bonsmaras) van die plaas Grootdraai naby Harrismith is die finaliste in die 22 ste kompetisie. Ander afdelings, soos skape, gewasse, wild en appels, maak ook deel van dié boere se werksaamhede uit.
Die finaliste word op 27, 28 Februarie en 1 Maart 2018 deur VL se beoordeelaarspaneel op hulle plase besoek om die wenner te bepaal. Die paneel bestaan uit prof Pieter Fourie, Allan Bennie en Erhard du Toit (almal van die Sentrale Universiteit vir Tegnologie), dr Janus Henning (Universiteit van die Vrystaat), Johann van Graan (bestuurder van Finansies & Administrasie by VL), Boet Wilken en Waldo van Niekerk (voorsitter en vise-voorsitter van VL se Jongboer-komitee).
VL se Jongboer-konferensie, met die tema Gesamentlike Boerdery, vind op 12 April 2018 by Monte Bello Estate in Bloemfontein plaas, waarna die wenner van die Jongboer-kompetisie by die gala-aand aangekondig word.
Volgens prof Fourie, sameroeper van die beoordeelaars en Hoof van die Department van Landbou by die SUT, is dit nie die grootte van ’n boerdery wat ’n boer laat wen nie. “Hy moet ’n voorbeeld stel vir ander boere oor die algemeen, asook vir jongboere. Hoe doen hy dit in terme van die presisie in sy boerdery, hoe gebalanseerd is hy en wat is sy bestuursprestasie?” sê hy.
“Is hy ’n goeie bestuurder van sy eenheid? Dit gaan nie oor die omvang daarvan nie.” Hy meen dit gaan eerder oor hoe hy doen wat hy doen en of hy ’n unieke bydra maak.
Afdelings waarop beoordeel word, sluit onder meer in toekomsbeeld, begroting en finansies, produksie, bemarking en gemeenskapsbetrokkendheid. Die belangrikste maatstawwe is bestuursfilosofie en hoe tegniese vaardighede aangewend word om dit toe te pas.
Die wenner sal onder meer wegstap met ’n oorsese reis danksy Case IH/Northmec en sal ook outomaties ’n finalis in die Toyota Agri SA nasionale Jongboer van die Jaar kompetisie wees. Johan van Huyssteen, van die plaas Bloekom naby Virginia, is in 2017 as VL se wenner aangewys.
Bron: Vrystaat Landbou


title: Minder trekkers in Februarie verkoop

maintext:
Trekkerverkope van 595 eenhede in Februarie is aansienlik (12%) laer as die 675 eenhede wat verlede Februarie verkoop is. Vir die jaar tot dusver is trekkerverkope (vir die eerste twee maande van die jaar), byna 3% laer as vir die vorige ooreenstemmende tydperk. Stroperverkope van 21 eenhede in Februarie is drie eenhede meer as die 18 eenhede wat verlede Februarie verkoop is, maar verkope vir die jaar tot dusver is nou byna 15% laer as dieselfde tydperk verlede jaar.
Na bemoedigende trekkerverkope in Januarie is trekkerverkope in Februarie redelik teleurstellend. Marksentiment word beïnvloed deur verskeie verskillende faktore. Die somergewasse wat op land staan is wisselvallig ten opsigte van oespotensiaal en planttyd. Albei aspekte is veroorsaak deur wisselvallige reën in die onderskeie gebiede. Die huidige sterk waarde van die rand beteken dat trekkerpryse waarskynlik sal daal en dat boere besluite oor nuwe aankope kan uitstel. Oespryse bly laag en met heelwat van verlede jaar se oes wat op die oomblik geberg word, wag baie boere op hoër oespryse. Dit beïnvloed kontantvloei en hulle vemoë om kapitaaltoerusting te finansier.
Dit is baie moeilik om die korttermyntendens vir landboumasjinerie te voorspel. Ramings in die bedryf vir die 2018-kalenderjaar is egter dat trekkerverkope minstens teen dieselfde vlakke sal bly as vir 2017.
Bron: Suid-Afrikaanse Landboumasjinerieassosiasie


title: Dag Zero mag afgeweer word in Kaapstad

maintext:
DA leier, Mmusi Maimane, het vroeër vandag tydens ‘n personderhoud aangekondig dat die verwagte Dag Zero-scenario vir Kaapstad moontlik heeltemal vanjaar vermy mag word. Hierdie scenario is gebruik vir beplanningsdoeleindes as ‘n aanduiding van wanneer die Stad se watertoevoer sou opdroog vanweë die heersende droogtetoestande waaronder die Stad gebuk gaan.
Daar is aanvanklik verwag dat hierdie datum 22 April sou wees, maar dit is kort daarna verander na 12 April. Dit is later geskuif na 16 April, en daarna weer verander na onderskeidelik 11 Mei, 4 Junie en 9 Julie. Dag Zero is nou onbepaald uitgestel. Die Stad het omvattende gebeurlikheidsplanne rondom die mobilisering van hulpbronne voorberei om 25-liter drinkbare water per persoon per dag te voorsien. Reëlings is getref vir die water om by sekere aangewese punte oral in die Stad afgehaal te word.
Die Stad se gebruik van hierdie scenario is voorheen bevraagteken deur verskeie watersektor-rolspelers, insluitend die landbousektor. Boere moes sedert 12 Januarie 2018 in baie gevalle sonder hulle regmatige watertoedeling klaarkom as gevolg van nasionaal-ingestelde en streng toegepaste waterbeperkings. Dit het aanleiding gegee tot geweldige verliese en ontbering vir die landbougemeenskap, insluitend werksverliese vir seisoenale plaaswerkers.
Hoewel dit klaarblyklik gewone Kapenaars se aandag op die erns van die huidige droogte gevestig het, is dit moontlik dat hierdie scenario toevallig ook sy eie onvoorsiene waterbestuurskrisis geskep het. Paniekbevange inwoners (wat dit kon bekostig) het begin om rou- sowel as behandelde water op te berg in afwagting van Dag Zero. Hierdie ontwrigting van normale verbruikspatrone het geweldige probleme vir die Stad se waterbeplanners asook die Departement van Water en Sanitasie geskep.
Hoewel die Stad erken dat sy beraming van watervoorsiening hersien is as gevolg van ‘n vermindering in die landbou se waterverbruik, het dit versuim om erkenning te gee aan die landbousektor se volgehoue pogings in dié verband of die rampspoedige effek van die droogte op die landbousektor. Volgens Agri SA se hoof van Natuurlike Hulpbronne, Janse Rabie, skep die aankondiging (en herroeping) van Dag Zero die indruk dat dit ‘n vals alarm was waarvoor die landbousektor nou moet betaal.
“Terwyl ons dankbaar is dat Dag Zero nou blykbaar afgeweer is, moet mense besef dat die huidige droogte geensins verby is nie. Dit bly steeds ‘n nasionale ramp wat veral in die landbousektor van die Wes-Kaap by die dag erger word. Ons versoek alle regeringsvlakke om deurgaans te fokus op die erns van die droogte en om die kritieke droogtehulpmaatreëls vir die landbousektor te verbeter,” se Rabie.
Terwyl Dag Zero blykbaar afgeweer is, sleep die droogte in die provinsie en die Stad voort. Die Nasionale Waterbeperkings van 12 Januarie 2018, sowel as die Stad se Vlak 6b Waterbeperkings, is steeds in plek en mense is gevra om te voldoen aan die voorskrifte, onder andere ‘n beperking op hulle persoonlike waterverbruik, d.w.s. hoogstens 50 liters per persoon per dag.
Bron: Agri SA


title: Dom Boer se lag vir die dag:

maintext:
Oral net duisternis
‘n Gawe verkeerskonstabel keer Heinie een aand voor.
Gawe verkeerskonstabel: “Meneer, besef jy dat jy sonder ligte ry?”
Heinie: “Ja, die gloeilampe is kapot.”
Gawe verkeerskonstabel: “Nou goed, hier onder in die straat is ‘n vulstasie wat gloeilampe verkoop. Gaan tot daar, koop nuwe gloeilampe en sit hulle in. Ek sal jou hierdie keer nie vervolg nie.”
Twee uur later betrap die gawe verkeerskonstabel Heinie waar hy nog steeds sonder ligte ry.
Gawe verkeerskonstabel: “Meneer, ek het jou mos ‘n kans gegee. Hoekom ry jy steeds sonder ligte?”
Heinie: “Die vulstasie het nie gloeilampies in voorraad nie. Op hulle venster is ‘n groot kennisgewing wat lui: ‘Hallo-geen-gloeilampe’.”


title: “Handhaaf huidige grondwet”, sê Graan SA

maintext:
Die grondgrypkwessie het vir ‘n gelaaide atmosfeer by Graan SA se jaarlikse kongres gesorg. Die kongres is vanjaar weer op NAMPO-park gehou. Daar was reeds met die aanvang van die verrigtinge onenigheid toe ’n mosie ingestel moes word om die regering se plan, om grond sonder vergoeding te onteien, teen te staan. Verskeie boere en afgevaardigdes het opgestaan om hulle saak te stel. Sommige was ernstig en beredenerend en ander meer emosioneel. Dit het die bestuur genoodsaak om bykomende tyd die aand na die kongres in te ruim vir verdere debat.
Die organisasie se lede het die volgende dag heel suksesvol ‘n mosie oor grondhervorming goedgekeur nadat lang gesprekke met beide kommersiële- en ontwikkelende graanboere gevoer is. Afgevaardigdes het weereens bewys hoe belangrik eenheid in landbou is, asook die noodsaaklikheid van gesprekvoering as boustene vir die toekoms van die sektor.
Graan SA sê hulle erken steeds die behoefte aan, en ondersteun grondhervorming en verandering in Suid-Afrika. Hulle erken ook die noodsaaklikheid van ‘n welvarende graansektor om voedselsekuriteit tot voordeel van alle Suid-Afrikaners te onderhou en te verbeter.
Graan SA se mosie oor grondhervorming is vervolgens beklemtoon:
Graan SA erken en ondersteun die noodsaaklikheid van grondhervorming en transformasie in SA.
Graan SA erken ook die noodsaaklikheid van ‘n voorspoedige en volhoubare graansektor om voedselsekerheid vir almal in SA te verseker.
Graan SA sal voortgaan om die oordraging van titelaktes aan begunstigdes te lewer.
Dat Graan SA daadwerklik en dringend ’n indringende gesprek met die regerende party sal voer om konsensus oor alle aspekte van die saak te kry.
Tot tyd en wyl die konsensus bereik word, word die huidige Grondwet gehandhaaf.
Graan SA sê hulle sal voortgaan om te pleit vir die oorhandiging van titelaktes aan begunstigdes van grondhervormingsplase, aangesien die waarde van grond in die titel tot daardie grond lê. Sonder bekomde titels is daar geen manier om die waarde van die grond te ontsluit nie.
Onteiening sonder vergoeding maak nie net die ontsluiting van die waarde van grond onmoontlik vir nuwe boere nie, dit ondermyn ook die grondslag waarop ons huidige graanproduksie gefinansier word. Privaateiendomsreg word wêreldwyd erken en is vasgelê in ons Grondwet vir baie goeie rede. Die versuim om dit te handhaaf sal lei tot ‘n katastrofiese ineenstorting van ons ekonomie.
Baie min inligting is beskikbaar oor die regering se mosie, wat onsekerheid skep. Daarom sal Graan SA voortdurend betrokke raak en met die regering onderhandel. Graan SA sal steeds vennote van beide die regering en die private sektor nader om grondhervorming op so manier te verbeter en bespoedig dat dit nie net grondhervorming bewerkstellig nie, maar ook langtermyn volhoubaarheid en voedselsekuriteit vir ons land verseker.


title: Onkruid wat nie wil vergaan nie: landbou se groot kopseer

maintext:
This post is also available in: Afrikaans
Onkruiddoderweerstand is die eerste keer in 1957 in die VSA aangemeld. Die onkruid betrokke was wildewortel (Daucus carota). Vandag, skaars 60 jaar later, reageer 254 onkruidspesies nie meer op 163 verskillende onkruiddoders nie. Onkruiddoderweerstand is op al 92 gewasse in 70 lande aangeteken. Groot rede tot kommer is die feit dat die meeste weerstandige onkruidspesies in koring voorkom – ‘n duidelike bedreiging vir voedselproduksie.
Volgens Francois Viljoen, Syngenta se tegniese velddeskundige op onkruiddoders, kan weerstand gedefinieer word as die oorgeërfde vermoë van ‘n onkruid om die toediening van ‘n onkruiddoder teen ‘n koers wat normaalweg genoeg is vir effektiewe beheer, te oorleef. “Oorgeërf beteken dat ‘n paar plante in ‘n populasie die natuurlike vermoë het om ‘n spesifieke tipe onkruiddoder te oorleef en aan te hou voortplant,” verduidelik hy.
Weerstand ontwikkel met die voortdurende gebruik van dieselfde chemiese middel met dieselfde werking. Soos wat die weerstandige plante voortplant, word hulle al hoe meer. Sodra daar meer weerstandige plante as vatbare plante is, het die produsent ‘n weerstandige populasie op hande.
Hoe, en hoe vinnig, weerstand ontwikkel hang af van faktore soos die onkruidlading in ‘n land, natuurllike voorkoms van weerstandige plante en hoe sterk hulle is, hoe gereeld en in watter hoeveelhede onkruidoders met dieselfde werking toegedien word, en wisselbou.
Die meganismes van weerstand
Die twee belangrikste meganismes waardeur weerstand ontwikkel, is teikenweerstand en versnelde metabolisme.
Die teiken is daardie biochemiese area in die plant waarmee die onkruidoder in direkte interaksie tree. ALS inhibeerders, byvoorbeeld, beheer grasonkruide deur ‘n spesifieke ensiem in die onkruid te ontwrig. Wanneer die vorm van hierdie teikenarea selfs net effens verander, kan die onkruidoder nie meer daarmee bind om sy fototoksiese impak uit te oefen nie.
Versnelde metabolisme verwys na die verhoogde tempo waarteen die onkruid die onkruiddoder afbreek in nie-toksiese produkte. Metaboliese weerstand affekteer meeste onkruiddoders tot ‘n mate; slegs in uiterste gevalle veroorsaak dit ‘n totale verlies aan beheer.
Landbou se reaksie
Die eerste voorval van weerstand is wel al in 1957 aangemeld, maar die eerste ernstige geval het eers in 1968 voorgekom.
Teen 1989 het weerstand teen ACCase en ALS inhiberende insekdoders tot die ontstaan van verskeie werkgroepe gelei en uiteindelik tot die stigting van die internasionale Onkruiddoderweerstandaksiekomitee (OWAK). Gestig deur die landbouchemiese sektor, is OWAK daarop gemik om gewasopbrengs en –kwaliteit te beskerm deur die wêreldwye stryd teen onkruiddoderweerstandige onkruide te ondersteun.
So donker as wat die prentjie mag lyk, is onkruiddoderweerstand nie ‘n onoorkomelike probleem nie. Om die waarheid te sê, lê die antwoord grotendeels in produsente se hande, sê Syngenta se Viljoen. “Die basiese beginsel is dat produsente bestaande produkte versigtig moet gebruik en altyd weerstandigheid in gedagte moet hou. ‘n Baie klein hoeveelheid nuwe aktiewe bestanddele betree tans die mark, daarom moet ons uiters verantwoordelik omgaan met die produkte wat ons reeds tot ons beskikking het. Syngenta beskou die opleiding van produsente in die voorkoming van weerstandigheid as een van ons belangrikste take.”
Volgens OWAK kom voorkoming neer op ‘n geïntegreerde benadering tot onkruidbestuur. Dit behels die gebruik van veelvoudige onkruiddoders met verskillende werkings en oorvleuelende onkruidspektrums in rotasie, in volgorde of in mengsels. Gebruik verder altyd die volle aanbevole dosis saam met die behoorlike toedieningspraktyke en tydsberekening. Laastens moet produsente ook hulle lande inspekteer na ‘n toediening om alle onkruide wat oorleef het – en potensieel weerstandig is – uit te trek sodat hulle nie kan voortplant nie.
Bron: Syngenta


title: Bekende boer by Vredefort vermoor

maintext:
‘n Bekende boer, weldoener en gemeenskapsleier, Dirk Steenkamp is vroeg Sondagoggend op sy plaas in die Vredefort-omgewing vermoor. “Moorde en ander geweldsmisdade waaronder die landbougemeenskap voortdurend gebuk gaan spreek van ‘n gemeenskap waarin daar ernstige tekortkominge met die uitleef van waardes en die respek vir lewe is,” sê Dan Kriek, president van Agri SA.
Dirk was in die gemeenskap bekend as ‘n weldoener wat nooit gehuiwer het om behoeftige mense te help nie. Hy was ook die eienaar van die Boerefort-landbouwinkel op Vredefort.
Agri SA sê Die Steenkamp-moord het weer eens die fokus geplaas op die sinneloosheid en lafhartigheid van die daad, asook die kwesbaarheid van boere en plaaswerkers wat in die buitelug hulle werk moet doen in belang van die land. Die moord het onmeetbare hartseer en woede vir sy familie, plaaswerkers en die gemeenskap tot gevolg. Mnr Kriek het namens Agri SA sy meegevoel met die Steenkamp-familie uitgespreek en ‘n beroep op die polisie gedoen om die aanvallers so spoedig moontlik aan te keer.
“Die onverantwoordelike en roekelose uitsprake oor die grondkwessie wat op ‘n gereelde basis in die media gerapporteer word, lei tot die polarisasie van mense en gemeenskappe, asook die aanhitsing van geweld teenoor ‘n sekere groep van die samelewing. Die tipe uitsprake hoort nie tuis in ‘n samelewing waarin onderlinge respek en verdraagsaamheid noodsaaklik is vir nasiebou en stabiliteit nie”, sê mnr Kriek.
Hy sê verder dat, “ongekwalifiseerde uitsprake oor grond katastrofies vir landbou-ontwikkeling en verdere belegging in die landbou is, veral omdat dit op ongegronde en verkeerde aannames gebaseer word. Hierdie uitsprake kan deur sekere individue vertolk word as ‘n regverdiging om lede van die boerderygemeenskap aan te val en te vermoor”.
“Ons glo dat daar nog genoegsame verbintenisse tot die handhawing van die beginsels van die Grondwet in die regering is om toe te sien dat landbou steeds sy regmatige plek in die ekonomie sal behou, werk te skep en toe te sien dat die landbou steeds voldoen aan die beginsel van voedselsekerheid.”
Mnr Kriek het ‘n beroep gedoen op landbougemeenskappe om hulle plaaslike veiligheidstrukture te ondersteun en in gemeenskapsverband met die polisie saam te werk om hulle eie paraatheid op te skerp. Geen beskermingsmaatreëls is egter ‘n waarborg dat ‘n plaasaanval nie sal plaasvind nie, maar dit kan die aanval vertraag en inwoners ‘n kans gee om noodmaatreëls in werking te stel.
Hennie du Toit, bestuurder van Boerefort het ook sy skok en verontwaardiging uitgespreek.
Hy het die versekering gegee dat Boerefort sal voortgaan met sake en soos altyd die gemeenskap sal ondersteun.
Die begrafnis sal Donderdag plaasvind.
Bron: Agri SA


description: Die besluit van die Nasionale Vergadering om Artikel 25 van die Grondwet te hersien om voorsiening te maak vir die beginsel van grondonteiening sonder vergoeding, is die begin van die einde om volhoubare ekonomiese groei.

title: Grondonteiening

maintext:
Deur Fanie Brink, Onafhanklike Landbou-ekonoom
Die besluit van die Nasionale Vergadering om Artikel 25 van die Grondwet te hersien om voorsiening te maak vir die beginsel van grondonteiening sonder vergoeding, is die begin van die einde om volhoubare ekonomiese groei, welvaart en vooruitgang vir Suid-Afrika te skep.
Die besluit is suiwer die laaste strooihalm waarna die ANC nou gryp om sy verkiesingsveldtog mee af te skop omdat hy niks anders meer het om aan sy ondersteuners te bied nie.
Die Grondwetlike Oorsig Komitee van die Parlement wat aangestel is om die Grondwet te hersien sal nog langer groter onsekerheid vir kommersiële landbouprodusente skep en verdere beleggings deur plaaslike en buitelandse beleggings in die landbou in die weegskaal plaas.
Die mate waartoe die Komitee oor die kundigheid beskik om objektiewe bevindings en aanbevelings of landbouproduksie, voedselsekerheid en ekonomiese groei deur hierdie besluit benadeel sal en self vernietig kan word, word ernstig betwyfel, aangesien voedselsekerheid slegs volhoubaar kan wees as die produksie van voedsel winsgewend is.
“Die politieke leiers in Afrika het dit nog altyd duidelik bewys dat voedselsekerheid en ekonomiese ontwikkeling nie in hulle pad gestaan het as die uitslag van die volgende verkiesing op die spel was nie.”
Die ANC-konferensie se besluit om grond sonder vergoeding te onteien sal ongetwyfeld, net soos in die res van Afrika, ‘n baie groot deel van die bevolking afhanklik van die landbou maak met ongekende hongersnood en baie groter armoede.
Daar bestaan steeds onduidelik wat die beskerming van internasionale menseregte aan eiendomsreg as ’n fundamentele mensereg verleen of die beskerming van eiendomsreg deur die universele verklaring oor menseregte van die Verenigde Nasies, die Europese konvensie op menseregte en die Afrika-konvensie vir die eienaars van landbougrond in Suid-Afrika beteken. Die vraag is watter praktiese beskerming en werklike betekenis het hierdie verklarings en konvensies vir kommersiële boere in Suid-Afrika en tot watter mate Agri SA duidelike uitklaring hieroor verkry het of dit net as ‘n rookskerm gebruik om produsente gerus te stel?
Daar kan geen twyfel bestaan dat die wysiging van die Grondwet om landbougrond sonder vergoeding te onteien Suid-Afrika van sy landboupotensiaal om voedselsekerheid aan al sy mense te voorsien en ‘n betekenisvolle bydrae tot ekonomiese groei te lewer sal ontneem nie.


title: Dom Boer se lag vir die dag:

maintext:
GROOT verrassing
Wat ‘n man darem alles sal doen net om sy vrou gelukkig te maak:
Knyphand en sy vrou, Modepoppie, loop in die straat. Skielik steek Modepoppie voor ‘n winkelvenster vas en roep verwonderd uit: “Lieferlofen! Kyk net hierdie pragtige rok! Dit is die mooiste rok in die hele wêreld! Ek het nog nooit so ‘n mooi rok gesien nie!”
Knyphand: “Hou jy van die rok?”
Modepoppie: “Ja, duisend maal ja! Ek is gek oor die rok. Kyk net hoe mooi is hy.”
Knyphand: “Hou jy báie van die rok?”
Modepoppie: “Ja! Ek hou báie van die rok. Ek het nog nooit so baie van ‘n rok gehou soos van hierdie een nie.”
Knyphand: “Hou jy régtig baie van hierdie rok hier in die venster?”
Modepoppie: “Ja, régtig! Dit is die mooiste rok wat ek nog ooit gesien het.”
Knyphand: “Nou ja, as jy régtig báie van die rok hou, het ek goeie nuus vir jou.”
Modepoppie (opgewonde): “Ja! Ja! Wat is die goeie nuus?”
Knyphand: “As die rok regtig vir jou so mooi is, sal ek jou môre weer dorp toe bring sodat jy weer na hom kan kom kyk.”


title: Dom Boer se lag vir môre:

maintext:
This post is also available in: Afrikaans
Oeps! Klein misverstand
Konstabel Blink Boeie (oor die telefoon): “Meneer Groot Sakeman? Ons het hier iemand in hegtenis geneem wat vier Russiese toeriste op die lughawe doodgeskiet het. Sy naam is Aaitie Laaitie. Hy sê hy werk vir jou en jy het hom opdrag gegee om die moorde te pleeg.”
Groot Sakeman: “Waar kom jy daaraan? Wag, sê jy sy naam is Aaitie Laaitie?”
Konstabel Blink Boeie: “Ja. Hy sê hy het die vier Russe op jou bevel vermoor.”
Groot Sakeman: “O ja, nou onthou ek. Ek het hom net gister in my maatskappy se rekenaarafdeling aangestel en al wat ek vir hom gesê het is dat dit sy eerste taak sal wees om virusse uit te wis.”


title: SA Kaasfees gaan kóók

maintext:
Besoekers aan die 17de Suid-Afrikaanse Kaasfees sal nie net kaas kan proe én meesterkokke in aksie sien nie, maar ook sélf kaasmeesterstukke kan skep. ‘n Kaartjie na dié bekroonde fees oor die Vryheidsdag-langnaweek (Vrydag 27 tot Sondag 29 April 2018) beloof ‘n proe-ervaring van plaaslike en internasionale kase, nis- en gourmetprodukte, sowel as uitgesoekte wyne.
Interaktiewe kosteaters
Dinge gaan vanjaar kóók met gunsteling-glanssjefs in die drie kosteaters by die SA Kaasfees: Jenny Morris (The Giggling Gourmet), Kamini Pather (MasterChef SA-wenner), The Food Alchemist Pete Goffe-Wood (MasterChef- en Ultimate Braai Master-beoordelaar), Carmen Niehaus en Leon die Melkman sal gaste in die Agri-Expo Cooking Pot vermaak. Herman Lensing (Vrydag), Zola Nene (Saterdag) en Johnny Hamman (Sondag) staan aan die stuur van kosdemonstrasies in die Cape Made Kitchen, in vennootskap met die Institute of Culinary Arts (ICA) en die Wes-Kaapse Departement van Landbou. In die Standard Bank Tasting Room sal spesialisaanbieders kaasproeë aanbied met unieke pasmaats, waaronder Suid-Afrika se Top Tien Chenin Blanc-wyne, verskillende soorte tee en boetiekbier.
#YourWheyWithCheese-kookuitdaging
Wil jy ook jou slag wys? Amateursjefs word genooi om hulle waterwysresepte met President-kaas in te skryf vir die #YourWheyWithCheese-kookuitdaging in vennootskap met Heart FM. Jenny Morris en medebeoordelaars Kamini Pather en Sihle Ngobese sal die Top 30 kies, wat hulle resepte op Saterdag 17 Maart by Morris se ChefsPlayground Cooking School in Kaapstad voorsit. Die Top 15 sal deurdring na ‘n volgende rondte op Saterdag 7 April. Vier finaliste sal sake uitkook by die SA Kaasfees, twee op Vrydag 27 April, twee op Saterdag 28 April, met die finale kookuitdaging op Sondag 29 April. Besoek www.cheesefestival.co.za/competitions voor Saterdag 10 Maart om in te skryf. Pryse sluit ‘n vier-week kookkursus van Jenny Morris en ‘n twee-dag kaasmaakkursus van Leon die Melkman in.
Kaaskerf en musiek
Groot en klein kan ook fantastiese pryse (en natuurlik heerlike kaas!) wen in die Ladismith Kaaskerfkompetisie wat daagliks in Blossom se Gazebo plaasvind. En by die Stellenbosch Vineyards Musiek Gazebo kan feesgangers uitsien na die klanke van immergewilde kunstenaars Nic Stevens (Vrydag), Die Wildberries en Kurt Darren (Saterdag), asook ou gunstellinge soos Absolutely Fabulous, Sincere Swing, Under Cover en Bev Scott Brown en SHIM SHAM.
Fynproewerservaring
Kaasliefhebbers wat ‘n meer intieme fynproewerservaring verkies, kan ‘n eksklusiewe kaartjie (teen R850 per persoon) bekom wat BBP-parkering, vroeë toegang tot die feesgronde, ‘n eksklusiewe optrede deur Jenny Morris, ‘n kaasmaakdemonstrasie deur Leon die Melkman, ‘n kaasbord met President-kase en veel meer insluit.
Datum, tyd en kaartjies
Die SA Kaasfees vind plaas van Vrydag, 27 April tot Sondag, 29 April 2018 op die plaas Sandringham buite Stellenbosch. Kaartjies is beskikbaar by enige Computicket, Shoprite of Checkers winkel teen R180 per persoon per dag. Senior burgers betaal R120 en kinders van die ouderdom 2 tot 13 jaar betaal R20 per persoon per dag. Geen kaartjies sal by die hekke te koop wees nie. Die feestye is daagliks van 10:00 tot 18:00. Sandringham is gerieflik langs die N1, Stellenbosch afrit 39, tussen Kaapstad en Paarl geleë.
Die Suid-Afrikaanse Kaasfees is pas weer deur AAXO (African Association of Exhibition Organisers) as Beste Verbruikersuitstalling aangewys. Besoek www.cheesefestival.co.za, kontak Agri-Expo by tel 021-975 4440 of e-pos admin@agriexpo.co.za vir meer inligting. Vir kompetisiebesonderhede en programhoogtepunte, volg die SA Kaasfees op Facebook (Cheese Festival), Twitter (SACheeseFest) of Instagram (sacheesefest).
Uitgereik deur Isabeau Botha, Agri-Expo


title: Le Chocolat Pinotage sluit aan by Grande Provence se engele-vaart

maintext:
‘n Nuwe engel sprei sy vlerke by Grande Provence Heritage Wine Estate met die bekendstelling van hulle Angels Tears Le Chocolat Pinotage. Hierdie gesellige rooiwyn is geseën met ‘n hemelse sjokolade-kinkel en ‘n oorvloed van ryp pruime en rooi bessies.
Angels Tears Le Chocolat Pinotage 2017 is ‘n sagte, medium-ronde wyn wat bekoor met ‘n aanloklike vrugtigheid en deur heerlike sjokolade-skaafsels gestut word.
Hierdie wyn se verleidelike geurprofiel word verkry deur die sorgsame gebruik van geroosterde Franse eikehoutvate gedurende en na gisting. Die eikehout verleen ryk geroosterde sweempies aan die wyn. Dit ontvou in ryk sjokolade- en koffiegeure wanneer dit met die ryp pruimagtige en rooi bessie-geure tipies van die Pinotage druifsoort saamgesnoer word.
“Natuurlik word geen sjokolade óf koffie toegelaat in wynmaak nie,” sê wynmaker Hagen Viljoen tong-in-die-kies. Hy verduidelik verder dat die gebruik van geroosterde Franse eikehoutvate ‘n kundige en natuurlike manier is om hierdie lieflike geure na vore te bring. Dit vind veral byval by sjokolade-liefhebbers.
“Die universele aantreklikheid van GEUR is die rede agter die sukses van dié Pinotage profiel. Dit maak die wyn meer toeganklik en bevredigend vir ‘n wyer verbruikersmark,” voeg Verkope- en Bemarkingsbestuurder, Ivan Oertle, by.
Laat die lekkerte op jou tong en hope waarde vir geld jou aanmoedig om jou vlerke te sprei en hierdie interssante rooiwyn te geniet. Die Angels Tears reeks bestaan uit betowerende wyne wat die ideale lafenis bied – perfek vir daaglikse genot en alle lekker geleenthede.
Ontmoet die nuwe Le Chocolat engel met jou volgende besoek aan Grande Provence in Franschhoek. Probeer gerus ook hul verleidelike ‘Taste of Heaven’ Angels Tears wyn- en handgemaakte nougat-proe.
Die Angels Tears wyne is landwyd beskikbaar en verkoop by die Grande Provence kelderdeur teen R55 per bottel. Vir ekstra gemak kan hierdie wyne aanlyn by www.grandeprovence.co.za gekoop word. Aankope van 24 bottels of meer kwalifiseer vir gratis aflewering in Suid-Afrika.
Uitgereik deur: GC Communications namens Grande Provence Heritage Wine Estate


title: The Revenant blaas nuwe lewe in die legendariese Loire-versnit

maintext:
’n Nuwe wyn is gebore, maar dis een met ’n lang, trans-kontinentale geskiedenis. The Revenant 2017 is ’n Sauvignon- en Chenin blanc versnit, wat heel beduidend die hergeboorte weerspieël van ’n legendariese versnit, wat destyds faam na die Loire in Frankryk gebring het en nou weer die uitmuntendheid van Suid-Afrika se Schapenberg- en Helderberg wingerde tot uiting bring.
Die hange van hierdie twee areas, wat Atlanties-front en oor Valsbaai uitkyk, is lank reeds die bron van Sauvignon- en Chenin blanc druiwe wat in van die Kaap se voorste wyne gebruik word. Dit was ’n versnit van hierdie spesifieke variëteite wat destyds die wêreld se aandag op die Loire gefokus het, voor die gewildheid na enkelwingerd-wyne verskuif het.
The Revenant word vir False Bay Vineyards by Waterkloof produseer en ’n groot gedeelte van die druiwe kom van sy eie wingerd. Die wêreldbekende landgoed lê in die episentrum van die terroir waarin hierdie variëteite floreer. Dit was tyd om die Loire-tradisie te vier. Dit was tyd vir The Revenant.
Die versnit het ’n spesiale verbintenis met Waterkloof – dit was die eerste witwyn wat die eienaar, Paul Boutinot, in Frankryk gemaak het. Dit was die dae voor Waterkloof; die dae toe die wyn bloot Cuvée Jean Paul genoem is.
Dit is op die tradisionele metode gemaak – met spontane wilde gisting en toe sagkens verfyn met minimum inmenging. Sedertdien het Paul se wynmaak-filosofie nooit getaan nie – ongeag of hy nou in Frankyk of in Suid-Afrika wynmaak. Die tradisie staan sterk: die wen-versnit is Sauvignon- en Chenin blanc.
Daarna het Paul se pad hom na Suid-Afrika gelei, waar hy in 1994 False Bay Vineyards gestig het en later in 2004, sy biodinamiese wingerd, Waterkloof.
Nou word tradisies herontdek. Jong wynmakers keer terug na die beste van die ou metodes. Dit is ’n renaissance en erkenning van die belangrikheid van natuurlike gebalanseerde druiwe; van minimale inmenging-wynmaak; van ou hout, sementtenks en die prag van ’n versnit.
The Revenant is die verpersoonliking van hierdie tradisie se hergeboorte en die gees van die ‘nuwe golf” Suid-Afrikaanse wyne.
Vir meer inligting oor Waterkloof, besoek www.waterkloofwines.co.za of volg @WaterkloofWines op Facebook en Twitter.
Uitgereik deur: Random Hat Communications


title: Grondhonger gaan nie oor landbou

maintext:
TLU SA het met kommer kennis geneem dat die gesag van president Cyril Ramaphosa openlik en georganiseerd uitgedaag is met die grondbesettings in Gauteng die afgelope naweek.
Mnr. Louis Meintjes, president van TLU SA, sê hierdie aksie was ooglopend georganiseer nadat pres. Ramaphosa die belofte gegee het dat geen grondbesettings geduld gaan word nie.
“Wat verder hoogs verontrustend is, is dat Ramaphosa se eie amptenare wat deel is van wetstoepassingsagentskappe, hom in wese ondermyn het deur in talle gevalle te weier om op te tree teen die onwettige besetters.”
Verder wys mnr. Meintjes daarop dat die grondbesetters ontevrede is omdat hulle geen grond vir behuising het nie. “Hulle wil dus nie boer en kos produseer nie, maar wil net meer menswaardige huisvesting hê. Dit is nie ‘n probleem vir landbou nie, en daarom moet die regering dit met plaaslike owerhede opneem, in plaas daarvan om boere te dreig om hulle grond te onteien sonder vergoeding. Plaaslike owerhede het baie grond tot hulle beskikking waarop menswaardige huisvesting opgerig kan word, sonder om die reeds skaars landbougrond daarvoor te wil gebruik,” sê mnr. Meintjes.
Bron: TLU SA


title: Israel se landbou wen met tegnologie

maintext:
Israel is net so groot soos die Kruger Wildtuin. Van hierdie stukkie aarde kan net 20% vir landbou gebruik word en 50% is woestyn. Nogtans is Israel ‘n wêreldleier in die landboubedryf.
Lior Keinan, die ambassadeur van Israel in Suid-Afrika, het by ‘n konferensie met die tema “From Agri to Agritech” verduidelik dat tegnologie die verskil maak. Hy sê hy dink dit is juis omdat die omstandighede so moeilik is, dat Israel so suksesvol is met betrekking tot landbou-ontwikkelings.
Hy het by die konferensie in Kemptonpark boere en ander rolspelers in die landbou in Suid-Afrika uitgenooi na die groot internasionale Agritech-skou wat van 6 tot 11 Mei in Tel Aviv aangebied word.
Hy sê dit sal ‘n vertoonvenster van die wêreld se top landboutegnologie wees.
Een van die voorbeelde van die gebruik van tegnologie is daarna deur Zohar Ben Ner van die maatskappy SupPlant uitgewys. Hy het gepraat oor inligtinggedrewe slim boerdery.
Hulle het ‘n stelsel ontwikkel wat van wiskundige logaritmes gebruik maak om in reële tyd die behoeftes van plante te meet en geskikte optrede voor te stel, soos die aanpassing van die besproeiingsprogram.
Hy sê oor die algemeen gee boere tot vyf keer meer water as wat nodig is en dit ook op verkeerde tye. Met die regte watertoediening op die regte tyd kan tot 30% water gespaar word en opbrengs met gemiddeld 5% verhoog word.


title: Nuwe Honda Jazz Sport dra sportiewe baadjie

maintext:
This post is also available in: Afrikaans
Deur Dirk Gallowitz van Ultimate Drive
Honda Motors SA het vroeg vandeesmaand die Jazz Sport plaaslik bekendgestel. Die Jazz is Honda se gewilde minibussie en het wȇreldwyd groot aanklank gevind by gesinne wie ‘n kompakte bussie verkies as gesinsvoertuig. Die Jazz Sport vergroot die modelreeks, spog met unieke sportiewe stilering en vervang die Dynamic modelle om die topmodel in die reeks te word.
Die nuwe Sport kom toegerus met ‘n reeks bykomstighede wat die bussie van buite sportief laat vertoon. Aan die voorkant tref die lae voorste buffer met groot luginlate en chroom omlynde misligte die oog, terwyl die hoofligte en dagry-ligte met LED liggies skyn. ’n Rooi streep laag in die voorste en agterste lugskorte soos by die Type-R, asook die fris drukvlerk op die agterste klap, onderstreep die sportiewe wakker-akker karaktertrekke van die Jazz Sport. Swart 16” Berlina sport allooiwiele met 185/50 R16 rubber en swart kantspieels bring visuele trefkrag, terwyl kleurgepaste kantskorte die bussie laer op die teer laat vertoon.
Binnekant kry die Jazz Sport rooi stikwerk asook sportiewe bykomstighede soos ondermeer rengerigte allooi pedale wat deur die witwarm Type-R geїnspireer is. Die nuweling kom ook toegerus met heelwat meer geriefstoerusting in ‘n kajuit wat modern vertoon, goed toegerus en slim uitgelê is. Die 7” kleur raakskerm bied intuїtiewe en gebruikersvriendelike toegang tot klank-, kommunikasie-, navigasie- en ritinligting met behulp van ‘n maklike spyskaart. Die afwerking is klasleidend met ‘n algehele gevoel van duursaamheid en gehalte.
Agter die leeroorgetrekte sport stuurwiel pronk ratspane waarmee die opgegradeerde palwisselkas (CVT) met’n “Step Shift” – funksie beheer kan word. Honda beskik oor van die beste palwisselkaste in hulle motors, maar ek sou steeds ‘n handratkas in die Jazz Sport verkies het. Verder is die nuwe Sport toegerus met sleutellose toegang asook aan/afskakeling met ‘n groot rooi knop op die voorpaneel. Die Jazz Sport is egter steeds ‘n praktiese gesinsbussie en beskik steeds oor Honda se innoverende
“Magic Seat” – stelsel wat grootliks bydra tot die Jazz Sport se klasleidende beenruimte en verpakking. Die baggasie area bied 359 liter se ruimte wat tot 889 liter vergroot kan word met die agterste sitplekke platgevou.
Aandrywing na die teerpad geskied deur die voorwiele met behulp van ‘n geheel nuwe en lewendige 1,5-liter i-VTEC enjin wat optimale verrigting lewer danksy Honda se “Earth Dreams” tegnologie. Die 4-silinder dubbel nokasenjin met direkte inspuiting en slim aanpasbare klepreëling, bied 97 kW maksimum krag wat teen 6000 toere gelewer word. Wringkrag piek by 155 Nm teen maksimum 4600 rpm. Met die Jazz Sport wat slegs 1 066 kg weeg , is die krag-massa-verhouding ‘n heel skaflike 91 kW/ton wat help dat die 0-100 kpu lopie in onder 10 sekondes afgedraf word. Brandstofverbruik word amptelik aangegee as 5,6 liter per 100 km in ‘n gekombineerde siklus van ooppadry en stadpendel.
Honda het die Jazz Sport toegerus met omvattende passiewe en aktiewe veiligheidstelsels wat onder meer ses lugsakke, ABS remme, voertuigstabiliteithulp en heuwelwegtrekhulp insluit.
Die nuweling verkoop teen R310 000 wat gelykstaande is aan die prys van die uitgaande Jazz Dynamic CVT wat dit vervang, maar moet erken dat die Sport egter veel meer waarde en toerusting bied.
Ingesluit by die prys is ‘n omvattende 5 jaar of 200 000 km waarborg en ‘n 4 jaar of 60 000 km diensplan, asook 3 jaar AA padbystand. Die Jazz Sport moet elke 15 000 km gediens word.


title: Mitsubishi se ASX-vlagskip nog meer eksklusief

maintext:
Mitsubishi het die ontwerp van sy vlagskip-ASX, die GLS CVT, tot ’n nuwe hoogtepunt in sy klas geneem en ’n stylvolle nuwe vooraansig met ’n indrukwekkende houding op die pad geskep. Die agteraansig en sykantvoorkoms is terselfdertyd opgegradeer met nuwe afwerkingseienskappe wat die GLS CVT met sy elegante voorkoms van sy ASX-stalmaats onderskei.
Die veranderinge wat aan die ASX aan die bopunt van die reeks aangebring is, is ná omvattende marknavorsing gedoen ten einde dié nutsmotor se wêreldwye verkoopsukses verder te bevorder. Van die stileringsveranderings aan die voor-, sy- en agterkant wat die stylvolle vlagskip-ASX selfs nog aantrekliker vir moderne nutsmotoreienaars maak, sluit in:
Voor:
Nuwe sierroosterontwerp met bykomende chroomafwerking
Nuwe bufferontwerp met ’n sportiewe heuningkoek-patroon bokant die onderste lugskort
Ligdiode-dagligryligte (LED DRL)
Agter:
Nuwe ontwerp vir die agterbuffer met koolstofveselinsetsels
Uitlaatverdeler vir ’n meer sportiewe voorkoms
Bykomende chroomafwerking
Ligdiode-mislig
Ander kosmetiese veranderings aan die stylvolle GLS CVT-weergawe sluit ’n herontwerpte middelkonsole met nuwe beslagversiering in ’n geometriese patroon helder afwerking, twee USB-sokke en ’n selfoonhouer met verwyderbare opgestopte voerring in. Die ontwerp en materiale wat in die middelkonsole, die voorpaneel se middelpaneel en die paneel vir die skakelaars vir die elektries beheerde vensters gebruik word, is ook verander.
Mitsubishi het ook die hefboom vir die palwisseltransmissie verander, terwyl ’n nuwe sitplekontwerp met rooi stikwerk sowel as sagte kniestutte aan die buitekant van die middelkonsole die vars, nuwe voorkoms aan die binnekant van hierdie stylvolle weergawe afrond.
Treffende nuwe 18”-diamantgesnyde allooisierwiele en ’n nuwe, helderder silwer rompkleur wat ’n hoëgehaltevoorkoms by die nuwe silwer pakket voeg, onderskei die GLS CVT van die res van die ASX-reeks.
“Die kosmetiese veranderings en tegniese verbeterings wat aan ons ASX-vlagskipmodel aangebring is, maak die nuwe GLS CVT die ideale gesinsnutsmotor vir enige rit en bestemming,” sê Nic Campbell, hoofbestuurder van Mitsubishi Motors Suid-Afrika (MMSA).
“Die puik nuus is egter dat dié model nou toegerus is met Mitsubishi se nuwe INVECS-III-palwisseltransmissie met ’n sesgang-sportmodus wat die beste in hierdie klas is. Palwisseltransmissies is meer gewild onder klante in die nutsmotormark en die ASX bied bestuurders een van die beste palwisseltransmissies wat in die mark beskikbaar is,” sê Campbell.
Palwisseltransmissies het die laaste paar jaar ’n gereelde eienskap in kleiner stadsmotors en nutsmotors geword. Die palwisseltransmissie hou die enjin te alle tye op sy beste verrigtingskurwe, wat tot beter brandstofdoeltreffendheid, minder uitlaatgasse en ’n gladder en geriefliker rit lei terwyl dit ook moeitelose versnelling van enige spoed af met naatlose ratwisseling bied.
Die ASX aan die bopunt van die reeks bied ’n sagte leerbinneruim wat ’n leerbedekte multiwerkingstuurwiel insluit. Die GLS CVT het buiten die reeds hoë standaardtoerustingslys wat die ASX-reeks bied, waaronder sewe lugssakke en ’n magdom ander aktiewe en passiewe veiligheidseienskappe, ook aktiewe stabiliteits- en kloubeheer (ASTC) en opdraandewegtrekhulp (HSA) as deel van sy standaard-toerusting.
Die GLS CVT se standaard-toerusting sluit ook ’n chromatiese truspieël, ’n trurat-kamera, agterkant-parkeerhulp, verhitte wegvou-deurspieëls met ingeboude flikkerligte, ligdiode-dagligryligte en ’n sleutellose gebruikstelsel in. Die GLS-modelle het ’n vollengte panoramiese glasdak met ’n beskermende UV-laag en enkelaanraak-bedekking sowel as verstelbare ligdiode-atmosfeerbeligting vir enige geleentheid.
“Ons nuwe ASX GLS CVT-model is Mitsubishi se vlagskip-leefstylnutsmotor wat ’n hoër ryhoogte, omvattende aktiewe en passiewe veiligheidseienskappe, eietydse stilering en luukse gemak en ruimte bied – eienskappe wat dit die mees gesogte model in die ASX-reeks maak.
“Opwindende nuwe veranderinge het plaasgevind sedert die onlangse vorming van die nuwe alliansie, waarvan een die deurlopende marknavorsing is om te verseker dat ons produkte aan die behoeftes van die moderne nutsmotorbestuurder voldoen. Ons is opgewonde oor ons nuwe toekoms en die talle positiewe vooruitsigte wat dit vir die Suid-Afrikaanse mark bied,” sê Campbell.
“Die beste nuus is egter dat ons die kleinhandelprys van hierdie nuwe weergawe dieselfde as dié van die vorige GLS CVT-model kon hou ten spyte van sy verbeterde toerusting en talle nuwe visuele verbeterings,” sluit Campbell af.
Prys, waarborg en diens
Die stylvol hersiene ASX GLS CVT bied met sy onveranderde prys, wat by R399 995 begin, uitmuntende weelde en ’n splinternuwe, lewendiger voorkoms.
Die GLS CVT word soos die res van die ASX-reeks gedek deur ’n vervaardigerswaarborg van 3 jaar of 100 000 km en ’n diensplan vir 5 jaar of 90 000 km met versieningstussenposes elke 15 000 km.


description: Die besluit van die Nasionale Vergadering om die Grondwet moontlik te verander om onteiening sonder vergoeding moontlik te maak, is suiwer diefstal.

title: TLU SA reageer ook op grondkwessie:Onteieningsmosie is en bly diefstal

maintext:
TLU SA se Uitvoerende Komitee beskou die besluit van die Nasionale Vergadering om die Grondwet moontlik te verander om onteiening sonder vergoeding moontlik te maak, as suiwer diefstal en die begin van ‘n proses van nasionalisering van grond en eiendom.
Die regering word gewaarsku dat hulle moet verwag dat baie boere dit as ‘n oorlogsverklaring sal beskou. Niemand het grond gesteel nie. Dit is gekoop en baie verbande is of word steeds ten duurste afbetaal, en daar is hard gewerk van sonop tot sononder om die grond te kan betaal, en om te sorg dat daar kos op elkeen se tafel is. Niemand gaan dit goedsmoeds weggee nie, ongeag wat die land se Grondwet bepaal. Diefstal bly diefstal, al sou dit in ‘n Grondwet gemagtig word.
Mense wat tans in proses is om eiendom aan te koop, vra reeds die vraag waarom hereregte dan nog aan die staat betaal moet word? Hulle word nou belas, net om uiteindelik in elk geval alles te verloor.
Net so is daar ‘n groeiende gevoel onder boere om summier op te hou met die betaal van grondbelasting aan die derdevlak regerings.
TLU SA gaan ook binnekort strafregtelike klagtes by die polisie lê teen die leiers van politieke partye wat beweer dat die grond gesteel is. In die verlede het TLU SA al ‘n beloning van R100 000 aangebied vir enigiemand wat bewys kan lewer van grond wat gesteel is. Niemand het na vore gekom nie, maar die praatjies daaroor word steeds gehoor. Nou word dit tyd dat die wat beweer, dit moet bewys ook.
TLU SA sal saam met al die rolspelers wat Suid-Afrika se toekoms eerste stel hierdie beleidsrigting beveg, anders as die politieke partye wat dit probeer in werking stel, wat duidelik hulle eie politieke oorlewing voorop stel.
Bron: TLU SA


title: Twee plaasaanvalle op een dag in Wes-Kaap

maintext:
This post is also available in: Afrikaans
Woensdag 14 Maart 2018 was ‘n hartseer dag vir landbou in die Wes-Kaap. Boere in die streek gaan ook nou gebuk onder ‘n vlaag plaasaanvalle, daar was sommer twee op die een dag en een boer is oorlede.
‘n 62-jarige vrou is op ‘n plaas in die Moorreesburg-omgewing aangeval. Die vrou se naam is nog nie bekend gemaak nie. Volgens die polisie is die slagoffer die oggend deur twee onbekende mans oorval en gedreig.
Die aand is ‘n bekende boer en plaasbestuurder, Martin Louw, van Tulbagh vermoor toe hy met ‘n skerp voorwerp gesteek is.
Volgens Waterberg Veiligheid en Sekuriteit is Martin op die plaas ingewag. Sy vrou was nie tydens die aanval tuis nie.
In albei gevalle het die verdagtes net met huisware van die toneel gevlug en niemand is nog in verband met die voorval in hegtenis geneem nie.


title: FAW spog by NAMPO 2018

maintext:
FAW Suid-Afrika sal vanjaar vir die 17de keer aan Graan SA se NAMPO Oesdag, die grootste landbou uitstalling in privaatbesit in die suidelike halfrond, deelneem.
Die NAMPO Oesdag, wat jaarliks op Bothaville in die Vrystaat gehou word, lok nie slegs rolspelers uit die plaaslike landbousektor nie, meer ook heelwat besoekers van regoor Afrika en ander kontinente.
“Die belangstelling in ons uitstalling en voertuie by verlede jaar se skou was verstommend. Besoekers was veral beïndruk met die afwerking en bekostigbaarheid van ons produkte,” sê Jianyu Hao, hoof uitvoerende beampte van FAW Voertuigvervaardigers Suid-Afrika (Edms) Bpk.
Vanjaar sal FAW se uitstalling spog met plaaslik vervaardigde produkte wat die komende FAW 8.140 Outomaties met Cummins enjin en die nuwe 420 perdekrag FAW 33.420 voorhaker insluit.
Die 8-ton FAW 15.180FL met valkante, die FAW 16.240FL met ‘n bak wat aangepas is vir die vervoer van beeste en ‘n voorhaker wat nog nie in Suid-Afrika beskikbaar is nie, sal ook tentoongestel word om die veelsydigheid van FAW se produkte te demonstreer.
“Ons volgehoue deelname aan NAMPO is ‘n aanduiding van ons toewyding aan die boeregemeenskap. FAW se voertuie raak toenemend gewilder onder die landbougemeenskap en sedert FAW 23 jaar gelede die plaaslike mark betree het, neem die aantal FAWs wat in hierdie sektor aangewend word jaarliks toe. Behalwe vir die landbousektor bedien ons ook die mynbou, konstruksie, verspreidings- en langafstand sektore,” verduidelik Hao.
Vir FAW was 2017 ‘n rekordjaar, met verkope van 1 200 eenhede (insluitend uitvoere) in ‘n uiters kompeterende kommersiële-voertuigmark wat Hao beskryf as die taaiste sedert FAW die plaaslike mark 23 jaar gelede betree het.
In 2017 het die 3 000ste plaaslik-vervaardigde vragmotor van die produksielyn by FAW se Coega fabriek afgerol. FAW SA is ook deur die FAW Groep as die 2016/2017 Globale Verspreider van die Jaar aangewys.
Die FAW Coega fabriek het ook die hoeksteen gelê vir verdere oorsese beleggings, met verskeie Sjinese industriële reuse wat besoek afgelê het om eerstehands te ervaar wat die Oos-Kaapstreek in terme van infrastruktuur, logistiek en arbeid bied.
Die NAMPO Oesdag vind vanaf 15 tot 18 Mei 2018 plaas.
Uitgereik deur Wilken Communication Management namens FAW Voertuigvervaardigers SA.


title: Veediefstal slaan boere swaarder as wat die syfers wys

maintext:
Volgens die RPO se Nuusbrief moet die ekonomiese impak van veediefstal met sorg bestudeer word omdat die waarde van die gesteelde vee op verskillende maniere verreken kan word.
Dit is soms onduidelik of dieselfde prys per kop oor die tydperk in sulke berekeninge gebruik is en of dit volgens die onderskeie jare se markwaardes bepaal is. Faktore soos inflasie of veranderinge in die rooivleispryse oor tyd kan dus die waardes beïnvloed. Die getalle diere wat per jaar gesteel, teruggevind en verloor is, gee ‘n baie meer realistiese waarde.
Veediefstalsyfers vir 2016/17 wys dat die grootste getal skape in die Oos-Kaap (net onder 40 000) gesteel is. In die tweede plek is die Vrystaat (sowat 20 000) en dan Noord-Kaap (byna 7 500). Die syfers vir beeste lyk ietwat anders, met KwaZulu-Natal wat die hoogste diefstalsyfer toon (net meer as 14 000), gevolg deur die Vrystaat (net meer as 10 000) en Noordwes (net minder as 10 000). Die meeste bokke is in KwaZulu-Natal gesteel in 2016/17 (sowat 13 000) met die Oos-Kaap in die tweede plek (meer as 7 000) en Limpopo derde met meer as 4 000.
Dié syfers wys dat beesdiefstalle, met die uitsondering van die Oos-Kaap, in al die provinsies gedurende 2016/17 gestyg het. Skaapdiefstalle, volgens statistiek van die SAPS, het in die Oos-Kaap, Noordwes en Gauteng gestyg en in die Wes-Kaap, Noord-Kaap, Vrystaat en Mpumalanga afgeneem. Die syfers het redelik konstant gebly in Limpopo en KwaZulu-Natal. Die terugvindkoers (kyk na Tabel 1) volgens statistiek van die SAPS het die tempo waarteen beeste teruggevind is, tussen 2011/12 en 2016/17 verswak.
Die terugvindkoers van skape het meer variasie getoon oor die tydperk, maar het tussen 2015/16 en 2016/17 met 5% gedaal. In die geval van bokke het die terugvindkoers oor dié tydperk redelik konstant tussen 26% en 30% gebly.
So lyk veediefstalsyfers in SA:
2011/2012 2012/2013 2013/2014 2014/2015 2015/2016 2016/2017 Totaal Gesteel R830 906 600 R757 155 750 R788 536 200 R819 045 200 R877 381 700 R1 058 806 200 Teruggevind R344 271 900 R282 034 950 R277 475 800 R301 452 200 R309 211 200 R324 285 400 Verlore R486 634 700 R475 120 800 R511 060 400 R517 593 000 R568 170 500 R734 520 800 Beeste Gesteel R621 099 000 R557 820 000 R598 017 000 R610 467 000 R653 148 000 R796 328 000 Teruggevind R288 855 000 R233 760 000 R231 735 000 R247 632 000 R251 676 000 R263 965 000 Verlore R332 244 000 R324 060 000 R66 282 000 R362 835 000 R401 472 000 R532 363 000 Skape Gesteel R141 675 000 R138 105 000 R127 540 800 R143 541 200 R153 183 700 R180 086 000 Teruggevind R35 353 500 R32 052 450 R26 660 800 R35 523 200 R38 243 200 R36 006 000 Verlore R106 321 500 R106 052 550 R100 880 000 R108 018 000 R114 940 500 R144 080 000 Bokke Gesteel R68 132 600 R61 230 750 R62 978 400 R65 037 000 R71 050 000 R82 392 200 Teruggevind R20 063 400 R16 222 500 R19 080 000 R18 297 000 R19 292 000 R24 314 400 Verlore R48 069 200 R45 008 250 R43 898 400 R46 740 000 R51 758 000 R58 077 800
Bron: Veediefstal Statistiek vir SA (2017)
Tabel 1: Landwye terugvindkoers vir gesteelde vee per jaar volgens SAPS data.
Die statistiek wys verder dat die aantal sake wat gerapporteer is ook ‘n afwaartse neiging toon terwyl die gemiddelde getal vee wat per gerapporteerde voorval gesteel is, geleidelik styg (soos getoon in die grafieke).
Daar is twee moontlike redes: óf veeboere rapporteer nie kleiner verliese (een of twee skape) aan die SAPS nie, maar wel groter voorvalle; of dit kan ‘n aanduiding wees dat veediefstalsindikate minder gereeld toeslaan, maar meer vee per voorval steel, en waarskynlik raak hulle meer bedrewe met die verkwansel van die vee voordat dit teruggevind kan word.
Uit ander bronne
Ondanks die SAPS se amptelike syfers, het Statistiek SA bevind dat die nie-rapporteringskoers vir veediefstalgevalle in 2015, sowat 67,7% was en versleg het tot 70,1% in 2016. Dit wil sê, meer as 70% van veediefstalsake is nie aan die SAPS gerapporteer nie.
‘n Studie deur die Departement Landbou-Ekonomie aan die Universiteit van die Vrystaat, toon dat die terugvindkoers van gesteelde beeste, skape en bokke in die Vrystaat, Oos-Kaap en Natal veel laer is as wat die SAPS-statistiek getoon het. Volgens dié studie is daar in al drie die provinsies meer skape per jaar verloor (diere wat nie teruggevind is nie) as wat SAPS-statistiek toon.
Die terugvindkoers van gesteelde vee in al drie die provinsies is ook laer as wat amptelike syfers wys (sien meegaande grafieke vir meer inligting).
Die grootste verlies aan skape is in die Vrystaat aangeteken waar byna 85 000 skape per jaar verloor word – sowat 1,82% van die Vrystaatse kommersiële skaapboere se skape. Die regstreekse koste alleen van veediefstal in die drie provinsies is bereken op sowat R477 miljoen per jaar en ‘n verdere R166 miljoen word deur produsente aan die voorkoming van veediefstal bestee.
Ten slotte
Navorsers het bevind dat werkloosheid en droogte (bestaanssaaiboere wat nie ‘n oes kry nie, ensovoorts) van die grootste oorsake van veediefstal is. Suid-Afrika het reeds een van die hoogste werkloosheidsyfers ter wêreld en ons het steeds nie oplossings daarvoor nie. Boonop gaan Suid-Afrika ook gebuk onder ‘n langdurige droogte. Dié faktore speel ‘n groot rol in die toename in veeverliese gedurende 2016/17.
Volgens ‘n onlangse droogtestudie deur die RPO, word daar geskat dat die nasionale beeskudde sowat 15% verklein het en die skaapkudde sowat 14%. Gedurende Desember 2017 is daar 30% minder vee as ‘n jaar vantevore geslag, wat aandui dat produsente weer hulle kudde begin opbou. Die afname in die aanbod van vee het veroorsaak dat die waarde van vee (ook gesteelde vee) verder styg. Dit is dus nou meer winsgewend om ‘n veedief te wees. Dit wil voorkom of ons al die elemente vir ‘n perfekte “veediefstalstorm” het.
Bron: RPO Nuusbrief


title: Waarom is die behoorlike ontwikkeling van ‘n ooi se plasenta so belangrik?

maintext:
Deur CJ (Bom) Louw, NWKV Produksie-adviseur, Suid-Vrystaat en KwaZulu Natal
Die ontwikkeling en grootte van die plasenta word tussen dag 30 en dag 90 van dragtigheid bepaal. Die plasenta skei die hormoon estradiol af, wat die uier voorberei op melkklierontwikkeling. Die ontwikkeling van die uier gedurende laatdragtigheid sal die melkproduksiekapasiteit van die ooi bepaal. Die negatiewe effek van swak voeding tydens middragtigheid op die ontwikkeling van die plasenta kan nie ENIGE TYD DAARNA opgehef word nie.
Optimale plasenta-ontwikkeling is baie belangrik vir ‘n hoë reproduksie- en lamgroeitempo. Geboortemassa is een van die belangrikste faktore wat lamoorlewing beïnvloed en hou verband met die onvermoë van te klein lammers (minder as 2,5 tot 3,0 kg met geboorte) om genoeg melk te drink. Maksimum oorlewing van lammers is gevind wanneer die geboortemassa tussen 3,5 en 5,5 kg was, terwyl lamvrektes met tot 15% toegeneem het wanneer die geboortemassa laer as 3,5 kg of hoër as 5,5 kg was. Die finale grootte van die plasenta (nageboorte) bepaal hoofsaaklik die geboortemassa van die lammers. Onvoldoende plasenta-ontwikkeling gedurende middragtigheid (tweede en derde maand van dragtigheid) gee aanleiding tot:
‘n Toename in fetale vrektes,
lae geboortemassa,
swak lewensvatbaarheid met geboorte,
afname in die energiereserwes van die lam,
swak moedereienskappe van die ooi
laer melkproduksie en
toename in lammortaliteit
‘n Hoë voedingspeil gedurende laatdragtigheid kan nooit ten volle kompenseer vir swak plasenta-ontwikkeling in middragtigheid nie. Die belangrikste faktore wat die grootte van die plasenta beïnvloed, is:
Voeding,
temperatuur,
aantal fetusse in die baarmoeder,
ouderdom,
kondisie en liggaamsmassa van die ooi.
Wanneer heelwat enkelinge klein met geboorte is, is ooie onwillig om lammers te laat suip en ooie traag is om melk vry te stel, is ondervoeding van dragtige ooie die heelwaarskynlikste oorsaak. Om sterk en lewenskragtige lammers met ‘n gewenste geboortemassa (3,5 – 5,5 kg) asook voldoende melk te produseer, moet die voedingspeil die eerste drie maande van dragtigheid sodanig wees dat ooie minstens hulle massas handhaaf om maksimum groei van die plasenta te verseker. Die kritieke stadium in die groei van die plasenta is tussen dag 30 en 90 van dragtigheid, wanneer dit vanaf 10 tot 100% van sy finale massa, groei.
Goeie voeding gedurende laatdragtigheid is ‘n vermorsing indien voldoende plasenta-ontwikkeling nie gedurende middragtigheid plaasgevind het nie. Ondervoeding voor dag 100 van dragtigheid kan ook melkproduksie beïnvloed weens die betrokkenheid van die plasenta by melkklierontwikkeling. Die grootte van die plasenta bepaal grootliks die grootte van die uier en gevolglik ook melkproduksie. ‘n Afname van tot 25% in melkproduksie is by ooie waargeneem wat voor dag 100 van dragtigheid ondervoed is, ten spyte daarvan dat hulle goeie voeding gedurende die laaste ses weke van dragtigheid ontvang het. Die plasenta produseer hormone wat noodsaaklik is vir die ontwikkeling van die uier en gevolglik die hoeveelheid melk beskikbaar met lam. Die hoeveelheid hormone wat afgeskei word, hang van die grootte van die plasenta af. Plasentale hormone speel ‘n baie belangrike rol in moedereienskappe, omdat dit verantwoordelik is vir die vorming van die band tussen die ooi en die lam onmiddellik na lam.
Onvoldoende plasenta-ontwikkeling kan aanleiding gee dat meer ooie hulle lammers weggooi, wat weer ‘n groot invloed op lamvrektes en gevolglik speenpersentasie het. Hoë omgewingstemperatuur is een van die belangrikste faktore wat die grootte van die plasenta bepaal. Dit blyk dat hoë temperatuur die vloei van die bloed en dus voedingstowwe na die baarmoeder (uterus) van die ooi beperk. Hittestres kan plasenta- en fetusmassa met geboorte met tot 50% verminder.
Waar ooie gedurende middragtigheid by onderskeidelik 27 en 42 °C gehou is, het die lammers met geboorte onderskeidelik 2,9 en 3,9 kg geweeg. Indien hoë omgewingstemperatuur (> 28 °C) voorkom, kan geboortemassa en lamoorlewing verbeter word deur die voorsiening van skaduwee in kampe gedurende die eerste drie maande van dragtigheid asook lamtyd.
Meerlingfetusse het dikwels klein plasentas as gevolg van oorbevolking in die baarmoeder wat tot kleiner lammers met geboorte aanleiding gee. Somtyds produseer ooie, wat in ‘n goeie kondisie is, en voldoende voeding gedurende laatdragtigheid ontvang het, klein en ondergewig lammers. Fetale afsterwing kan die oorsaak wees van klein lammers met geboorte. Die rede is omdat die oppervlakte van die uterus en die kotiledons (baarmoederkoeke) wat deur die dooie fetus in beslag geneem word, nie beskikbaar is vir die oorblywende lewende fetusse nie.
Die ouderdom van die ooi beïnvloed ook die die grootte van die plasenta. Jong ooie het ‘n kleiner plasenta hoofsaaklik omdat hulle ‘n kleiner uterus as volwasse ooie het. Kondisie, veral met paring, blyk saam met ouderdom ‘n belangrike rol in die ontwikkeling van die plasenta te speel. Meer aandag behoort gedurende middragtigheid aan skraal, maar veral jong vervangingsooitjies gegee word, veral omdat hulle self nog in ‘n laat stadium van groei verkeer. Hulle behoort in ‘n aparte kamp met beter weiding gehou te word of bykomende lekaanvulling moet verskaf word.
Die skrywer bedank Dr Jasper Coetzee vir sy bydrae tot die skryf van hierdie artikel. Vir meer inligting kontak CJ Louw by 082-652-2243 of nwkv@telkomsa.net


title: Boere sal self oor hul grond besluit

maintext:
Die landbouers, wat hulle grond wettig besit, sal self besluit oor die status van hulle grond, en raak nou moeg daarvoor dat ander rolspelers buite die landboubedryf voorskriftelik probeer wees oor wat met landbougrond moet gebeur, of wat landbouers met hulle grond wil doen. Daarom sal geen voorstel of gepoogde ooreenkoms wettig of aanvaarbaar wees as landbouers nie self, en in besonder die hoofrolspelers, in sodanige gesprek is nie.
Dit was die reaksie van TLU SA se president, Louis Meintjes, nadat TLU SA ter elfder ure kennis geneem het van die Nasionale Forum vir Dialoog se konferensie wat op 27 en 28 Maart 2018 aangebied word in Johannesburg wat handel oor onder andere onteiening sonder vergoeding.
Na navraag daaroor is TLU SA op ‘n baie laat stadium ook genooi om dit by te woon. TLU SA sal dit nie bywoon nie aangesien die integriteit van die konferensie ernstig bevraagteken word.
Die vertrekpunt is onder andere ‘n algemene stelling dat grond deur kolonialisme of apartheid van swartmense gesteel is.
“TLU SA bepleit al lank ‘n konferensie oor die geskiedenis van grondbesit, waar alle stawende bewyse oor grondbesit op die tafel geplaas word. Die versoek val op dowe ore, want die regering is skynbaar te bang om die feite te hoor, wat waarskynlik gaan insluit dat die swartes dan net so min reg op die grond het,” sê Meintjes.
“Die nuutgeskepte leuen dat landbouers grond gesteel het, moet nou tot die been oopgevlek word, sodat die geskiedenis vir eens en vir altyd geboekstaaf kan word en die toekoms sonder enige onsekerheid oor hierdie aangeleentheid aangedurf kan word. Met verlede week se verslag van Moody’s was dit pertinent uitgewys dat daar beleidsekerheid in die land moet kom.
Landbou vra reeds lank daarvoor, maar die beleidsonsekerheid oor landbou en grondbesit word eerder met die dag al groter, veral omdat niemand meer met sekerheid kan sê of die owerheid nog verbind is tot privaat besitreg en die vryemarkstelsel. Dit wil eerder lyk of die ANC besig is om geleidelik na sosialisme en kommunisme te beweeg.”
Meintjes het dit duidelik teenoor die organiseerders van die konferensie gestel dat niemand, ook geen ander landbou-organisasie, die mandaat het om namens TLU SA se lede, of die boere wat nie by georganiseerde landbou betrokke is nie, te praat nie.
“Dit is absoluut belaglik en selfs uiters arrogant dat ‘n groepering mense ‘n konferensie hou oor landbouers se besitreg sonder om landbouers self daar teenwoordig te hê.
Geen persoon of instansie het die reg om namens iemand anders se wettige eiendom te besluit oor die moontlike afstaan daarvan nie,” sê Meintjes.


title: Plaasvoorman van Tom Burke koelbloedig doodgeskiet

maintext:
‘n Plaasvoorman van die plaas Dale in die Tom Burke-omgewing, Jasper von Kleist (61), is gisteraand 21 Maart dood nadat hy deur plaasanvallers in die bolyf geskiet is.
Volgens sy vriendin, me Sonja Joubert, het hulle gisteraand gesit en TV kyk toe hulle skote gehoor het wat buite hulle huis afgevuur word.
“Jasper het opgespring en op daardie oomblik het van die mans deur die voordeur op ons begin skiet. Die deur het glasvenstertjies en hulle kon ons binne sien. Nadat die eerste skoot my getref het, het Jasper voor my ingespring en hy is in die bors geskiet.”
“Nog ŉ skoot het my getref en ons het geval met Jasper wat half oor my gelê het. Ek het gehoor hoe hy roggel. Toe hou die roggel op en ek voel hoe hy ophou asemhaal. Toe weet ek hy is dood.”
“Die mans het niks gesê nie, niks gevra nie. Hulle het net van buite op ons geskiet. Dit was of hulle ons net wou doodmaak, niks anders nie…”
Joubert is twee keer raakgeskiet. Een skoot is deur haar arm en die ander deur haar skouer. Sy het vandag die bloedige toneel aan die VF Plus gewys en gesê dit het nie gelyk of die aanvallers iets wou roof nie, maar of hulle net die mense op die plaas voor die voet wou doodskiet.
Charlie Solomon, seun die bekende boer en plaaseienaar Nico Solomon, is ook gewond terwyl hy van die vier gewapende aanvallers probeer vlug het.
Sowat vyfhonderd boere van die omgewing het die polisie vanoggend gehelp met die soektog na die mans. ŉ Helikopter en ligte vliegtuig is ook gebruik. Volgens die polisie is daar selfone geroof.
In nog ŉ voorval op ŉ kleinhoewe naby Port Elizabeth is ŉ egpaar in hul sewentigerjare en ŉ familielid in haar tagtigerjare Dinsdag in ŉ aanval beseer.
Maandagaand is ŉ plaasbestuurder van Ladybrand vermoor en sy vrou met messe gesteek en verkrag.
Dr Pieter Groenewald, leier van die VF Plus, is tans in Brussel, België, waar hy plaasaanvalle en onteienings sonder vergoeding met verskeie mense en groepe soos Unpo (Unrepresented Nations & Peoples Organization) en die Vlaamse Belang Jeugaksie (in Gent) gaan bespreek.
Hooffoto: Marcelle Maritz, VF Plus-provinsiale leier in Limpopo, saam met Sonja Joubert.


title: “Baasbrien” van Mooinooi op nog ’n moordklag aangekeer

maintext:
Maroela Media berig dat die sogenaamde 52-jarige “baasbrein” agter die verdwyning en moontlike moord op die egpaar Anisha (30) en Joey van Niekerk (30) van Mooinooi, amptelik aangekla is van nog ’n moord. Dié moord is gedurende 2014 op ’n kleinhoewe buite Rustenburg gepleeg.
Die woordvoerder van die Rustenburg-polisie, Sersant Ofentse Mokgadi, het aan Maroela Media bevestig dat die “baasbrein” en sy 23-jarige werker Dinsdag in die Brits landdroshof in hegtenis geneem is waar hulle dieselfde dag verskyn het tydens hulle voortslepende borgaansoek wat op 18 Januarie begin het.
Die “baasbrein”, sy 21-jarige vrou, sy 29-jarige seun en dié se 18-jarige meisie, twee van sy werkers, broers van onderskeidelik 18 en 23 jaar oud, en twee ander mans staan tereg op aanklagte van sameswering tot moord, moord, ontvoering, verkragting, roof met verswarende omstandighede en huisbraak met die bedoeling om te steel in verband met die verdwyning van Anisha en Joey.
Adjudant Offisier Jannie van der Walt, ondersoekbeampte van die Rustenburg-polisie, wat vroeër deur die staat ingeroep om die verdagtes se borgaansoek teen te staan, het self die inhegtenisneming gedoen.
Hy het vroeër getuig dat hy ’n saak van sakeroof en moord teen twee van die beskuldigdes, die 23-jarige werknemer en die “baasbrein” ondersoek. Nog ’n beskuldigde is ’n getuie in sy ondersoek.
Die inhegtenisneming hou verband met ’n voorval wat op 24 Junie 2014 op ’n kleinhoewe buite Rustenburg plaasgevind het toe Mandie Jansen van Rensburg dié dag in haar werkswinkel beroof en doodgeskiet is.
Volgens getuienis het die “baasbrein” die slagoffer se plot gekoop. As deel van die ooreenkoms moes hulle ’n polis in hul name uitneem met die ander as begunstigde.
Net twee maande na die polisse uitgeneem is, is sy vermoor. Die polis van R1,8 miljoen is aan die “baasbrein” uitbetaal.
Janse van Rensburg is vermoor nog voor sy die koopkontrak kon onderteken en die eiendom is dus nooit in die “baasbrein” se naam geregistreer nie.
Volgens Van der Walt was daar destyds nie genoeg bewyse om iemand vir die moord te vervolg nie en die moordsaak is destyds van die hofrol geskraap.
Die beskuldigdes se borgaansoeke in Anisha en Joey se saak word weer in April in die Brits Landdroshof aangehoor.
Maroela Media het destyds berig dat Anisha en Joey op 10 Desember omstreeks 07:30 die laaste keer in die Mooinooi omgewing gesien is waar hulle op ’n kleinhoewe gewoon het.
Hulle was op pad na Pretoria om Joey se pa se roudiens by te woon, maar hulle het nooit hulle bestemming bereik nie.
Hul uitgebrande Nissan X-trail is later in die Magaliesburg omgewing gevind. Weke later is uitgebrande beendere, wat die polisie vermoed die oorskot van Anisha en Joey kan wees, opgespoor.
Die beendere is vir DNS-toetse gestuur om die oorsprong daarvan te bevestig. Die uitslae van die toetse is nog nie bekend nie.
Tydens die borgtogaansoeke het die hof gehoor dat die vroue glo aan hul hande in ’n skeepsvraghouer opgehang is waar hulle na bewering verkrag en vermoor is.
Suur is daarna glo oor hulle liggame gegooi en hulle is aan die brand gesteek voordat die beskuldigdes glo die oorskot in ’n beboste gebied gaan stort het.


title: Helpende Hand vra jagters vir hulp

maintext:
Solidariteit Helpende Hand het ’n beroep op jagters gedoen om ’n ekstra bok te jag om hulle te help om verwerkte wildsvleis aan behoeftig kleuters te verskaf.
Vleispryse het so gestyg en dat daar is nie altyd geld vir ’n gesonde bord kos is, waarvan waar vleis deel van die spyskaart is nie. Solidariteit Helpende Hand het daarom die #HelpJag-veldtog begin om behoeftige kleuters te help.
Jagters word gevra om wanneer hulle gaan jag, ’n ekstra bok te jag. Hierdie vleis sal dan deur een van Helpende Hand se slaghuise verwerk word en vir behoeftige kleuterskole geskenk.
Helpende Hand se Kosblikkie-projek voorsien ongeveer 5200 kleuters elke dag van ’n bord kos en by meer as 8% van kleuterskole is hierdie enigste voedsel wat die kleuters op ’n dag ontvang.
“Om al die kleuters van die nodig proteïene te voorsien, benodig ons ongeveer 104,000 kg,” sê Margolé Riekert, projekorganiseerder by Helpende Hand.
“Die tekort aan ’n goeie, goedkoop bron van proteïene het Helpende Hand die #HelpJag-veldtog geloods. Die projek moedig jagters aan om wildsvleis vir Helpende Hand te skenk.
Helpende Hand sal betaal vir die verwerking van die bokke wat jagters jag. Die vleis sal dan in maalvleis omskep word en vir die naaste Kosblikkie-skool geskenk word.
“Ons is baie opgewonde oor die projek,” sê Margolé Riekert. “Ons het baie moeite in die projek ingesit om te verseker die kleuters kry, voedsame, proteïenryke kos. Ons weet dat jagters mense is wat omgee en glo dat die projek baie ondersteuning van hulle sal ontvang.
“Ons is reeds deur Huntex2018 aangeneem as hul amptelike welsynsorganisasie en ons groot borg vir die projek is die Wild & Jag-tydskrif.”
Die publiek kan betrokke raak deur ’n bok te skenk of ’n finansiële skenking te maak deur die webwerf www.helpjag.co.za te besoek.
Vir meer inligting, kontak Margolé Riekert deur ’n e-pos te stuur na margole@helpendehand.co.za of skakel 012 644 4390
Foto: Safari Bound


title: Indië en Kanada nou ook op Guptas se spoor

maintext:
Met die Indiese en Kanadese regerings kort op hul hake, raak die Guptas wat uit Suid-Afrika gevlug het vir hul beweerde poging tot staatskaping, se wegkruipplekke nou al hoe minder.
Maandag is berig dat die Indiese regering Gupta eiendom in Indië geoogmerk het vir belastingontduiking.
Die Times in Indië berig dat die land se inkomstediens klopjagte op die familie se eiendomme in die deelstate Utter Pradesh en Uttarakhand uitgevoer het na aanleiding van sogenaamde geldwassery en verkryging van eiendom in dié state op ‘n korrupte wyse.
Die eiendom sluit ‘n tempel van sowat R200 miljoen in wat ter ere aan die Gupta broers se pa, wat sy besigheid in Uttar Pradesh een van die digbevolkste state in Indië begin het, opgerig is. Na bewering het die Guptas daarvandaan na Dubai verhuis.
Dinsdag het die Hooggeregshof in Johannesburg ‘n bevel toegestaan dat die Guptas hulle privaat straaler, ‘n Bombadier Global 6000 passasiersvliegtuig wat deur middel van ‘n lening van Export Development Canada (EDC), ‘n kredietagentskap wat deur die Kanadese regering besit word, gefinansier is, na Suid-Afrika moes terug bring. Dit volg nadat die agentskap aansoek gedoen het dat die vliegtuig verbied word om verder gebruik te word.
EDC het sy kommer uitgespreek dat die vliegtuig, wat in Suid-Afrika geregistreer is, deur die Guptas gebruik word om te vlug van al die aanklagte teen hulle.
Die hof het beveel dat die vliegtuig by Lanseria gestoor moet word tot tyd en wyl die Britse howe toestemming verleen dat daar beslag op die vliegtuig gelê mag word.
Volgens ‘n prokureur wat aan die saak werk, kan etlike jare verby gaan wat die Guptas die hofbevel kan ontduik voordat bevestiging verkry kan word dat hulle sal weet of hulle wel die vliegtuig kan terugkry. Dié proses kan ook etlike jare duur voordat die Britse howe dit finaliseer.
Dit is ook onbekend waar die vliegtuig hom tans bevind aangesien die vliegtuig se opsporings toestel afgeskakel is.
EDC, wat volgens hulle tuisblad se hoofdoel is om besighede te help om Kanada se uitvoer te verbeter deur plaaslike besighede te help om te reageer op internasionale beleggingsgeleenthede, is nou bang dat hulle verbintenis met die Gupta familie hul internasionale beeld mag skaad.
Die oudste Gupta broer, Ajay, is steeds voortvlugtend nadat hy as aldus verklaar is, nieteenstaande die feit dat hy deur die Valke gesoek word vir die Guptas se rol in die Vrystaatse Melkplaas indie Vrede omgewing waar hulle R220 miljoen vir hulle self geskep het.
Hulle is ook die hoof aangeklaagdes in die geregtelike kommissie se ondersoek na staatskaping.
Laasgenoemde word deur die Guptas afgemaak as politieke vermaak.
Die Indiese regeringsbank, die Bank of Baroda, wat die enigste bank was wat finansiële dienste aan die Guptas geler het, het toestemming verkry om hul sakebelange in Suid-Afrika te sluit. Met hierdie stap verloor al die familie se besighede in Suid-Afrika hul enigste toegang tot bankfasiliteite.
Die Guptas beskuldig EDC daarvan dat hulle hul aanbod om die straler af te los van die hand gewys het en eerder daarop aandring dat die straler terug oorhandig word.
Die agentskap sê dat hy nie geld van die Gupta familie kan aanvaar nie aangesien dit dalk deur misdaad verdien is, met inagneming van die klagtes teen hulle.
Hulle was ook bekommerd dat die Nasionale Vervolgingsgesag daarop kon beslag lê as ‘n bate wat aan die Guptas behoort terwyl hulle die Vrede melkery aangeleentheid ondersoek.


title: EFF vra trekkers en huise se sleutels

maintext:
Volgens die leier van die EFF, Julius Malema, moet alle rassiste (bedoelende slegs wit mense) na Australië verhuis, maar hulle moet die sleutels van hul trekkers en eiendom los en nie saamvat nie.
Dié sotheid het hy tydens vandag se Menseregte Dag byeenkoms in Mpumalanga kwytgeraak.
Duidelik is rassiste volgens hom slegs wit. Hierdie uitlating van hom bewys die teenoorgestelde – rassisme is swart gedrewe.
Onder luide toejuiging het hy gesê dat die Australiese regering wil verhoed dat die “EFF die wit boere doodmaak” – daaroor die uitnodiging vanaf Australië aangaande visums vir Suid-Afrikaanse boere.
Die rede vir die sleutels in die trekkers is omdat Julius reken dat hulle die plase beter sal kan benut, maar dit was veral toe hy die skare daarop wys dat die swart mense dan ook in die wit boere se wonings kan bly dat die toejuiging van die skare ‘n hoogtepunt bereik het.
Hy het ook genoem dat die boere wat na Australië verhuis daar in armoede sal leef aangesien hulle hier ryk is alleenlik omdat hulle die swart mense uitbuit.
“As hulle dan druipstert terugkeer sal die swart base van die plase hulle in diens neem aangesien dit nie meer hulle eiendom is nie.”
Dit wil so al lyk asof hy hoop dat die boere wel weer sal terugkeer aangesien dit oor en oor bewys is dat die swart eienaars nie in staat is om enige welvarende plaas wat ryp in hulle skote val, te kan bestuur nie.
Met die herindiensneming bedoel hy seker dat die wit boere dan kan dan inspring, terwyl die swartmense uitgestrek op die wit boer se meubels lê en TV kyk, en weer die plaas opbou tot sy vorige glorie – Absolute swart wensdenkery.
Op hierdie einste blad is daar twee dae gelede (19 Maart) ‘n pos gedeel van ‘n plaas in die Natalse Middelande wat totaal ten gronde gegaan het toe dit deur die swart eienaars oorgeneem is.
Die rede wat deur die nuwe eienaars hiervoor gegee word is die gebrek aan implemente. Miskien is dit eerder die afwesigheid van die bevoegde boer, in hierdie geval weereens wit, wat die verskil maak en nie die implemente nie.


title: Chris Else volgende kunstenaar by die KunsteGrot

maintext:
Volgende op die lys van kunstenaars is Chris Else wat reeds bekend is in Thabazimbi. Chris se optrede is op Vrydagaand 16 Maart om 19:00.
Kaartjiepryse is R150 per persoon en die gehoor word weereens genooi om ’n piekniekmandjie te pak en die vriende saam te bring vir uitstekende vermaak en gesellige samesyn.
Voorafbesprekings is noodsaaklik. Help die KunsteGrot om steeds in die toekoms hierdie uitstekend vertonings deur ons top kunstenaars op Thabazimbi se verhoog aan te bied.
Vir meer inligting, kontak Rita by 083 744 8559 vir besprekings en verdere navrae.


title: EFF sal alle listeriose produkte van rakke verwyder

maintext:
Die EFF wil volgens mediaberigte nou inspring en alle produkte wat geïdentifiseer is wat die oorsaak was van die Listeriose uitbraak in Suid-Afrika, van winkelrakke af reg oor die land te verwyder. Die aksie is blykbaar veral gemik op Pick n Pay winkels.
Later het die EFF verklaar dat dieselfde aksie beoog word teen Shoprite en Woolworths winkels.
Winkelbestuurders is deur die EFF aangeraai om nie die EFF lede wat die suiweringsaksie in die winkels wil deurvoer te verhinder om dit te doen nie.
Dit is blykbaar omdat die regering en die verantwoordelike maatskappye nie ‘n krisis situasie wil verklaar nie. “Om hierdie rede verklaar die EFF dus Listeriose as ‘n krisis situasie.”
Daar word nie genoem wat die EFF met die produkte gaan doen nie. Of dit wel op ‘n behoorlike manier vernietig gaan word om die verspreiding van Listeriose ‘n nekslag toe te dien word sterk betwyfel.
Wat eerder meer waarskynlik is, is dat die goedere hulle normale plek in die verbruikersketting gaan vind. Die EFF sien hierdie as ‘n opportunistiese wyse om geld uit die saak te maak. Dié mense wil hê dat grond sonder kompensasie onder die swart mense verdeel word. Hulle is beslis nie bereid om te werk vir enigiets wat hulle in die lewe wil hê nie.
Die verwyderde produkte sal tien teen een aan hul mede swart oningeligte EFF lede verkwansel word aangesien dit deel is van armanskos*. Geprosesseerde kos waarvan al die voedingswaarde verwyder is en oor ‘n lang raklewe beskik. Voedsel wat oor lang afstande vervoer kan word en steeds geskik is vir menslike gebruik.
Hier kan ek direk terug verwys na die artikel van 12 Desember in Kwêvoël: “Nie-oordraagbare siektes – die produk van Armanskos”, gebaseer op ‘n referaat van Leonie Joubert; ‘n Vryskut wetenskaplike skrywer en outeur van onder andere “The Hungry Season: Feeding Southern African Cities”.
Ek haal aan: “Huidig is die situasie dat elke bestaansboer op die kontinent, nie net vir hom en sy huisgesin genoeg moet produseer nie, maar ook vir twee families wat in stede bly en wat nie hul eie voedsel kan verbou nie. Die versnellende verstedeliking van Afrikane wat eerder gemaklike kantoorwerk wil doen, veroorsaak dan ook dat minder mense agterbly om die groente- en graanlande te bewerk.
Die kosindustrie sit gesonde voedsel deur ‘n proses waartydens dit in ‘n groot mate van hul voedingswaarde gestroop word. Die eindproduk is goedkoop, maklik verkrygbaar maar arm aan kalorieë. Dit is ‘n produk met ‘n lang raklewe, kan oor lang afstande vervoer word en rowwe hantering weerstaan om uiteindelik spaza winkels in afgeleë gemeenskappe te bereik.
Anders as bederfbare vrugte en groente, is geprosesseerde voedsel ‘n lae-risiko produk vir die kleinhandelaar. Alhoewel dit sorg vir baie energie, besit dit nie veel voedingswaarde nie.
Indien daar nie dringend aandag aan hierdie aspek in die voedsel waarde ketting verleen word nie, sal die beplanners in voedsel-sekuriteit en beleidmakers nie die probleem van hongersnood, mikro-voedings tekorte en toenemende vetsug op hierdie kontinent kan aanspreek nie.
Arm Suid-Afrikaners is reeds afhanklik van ‘n dieet van goedkoop, suiker- en styselryke kos, waar die meeste mense goeie toegang tot swak kos en swak toegang tot goeie kos het. Dit is ‘n driemalige lading op die stygende voorkoms van diabetes en vetsug, wat beide sedert 1994 ‘n toename van 69% getoon het terwyl die verbruik van groente met 8% gedaal het.
Dit beteken dat nie-oordraagbare siektes vinnig besig is om oordraagbare siektes soos HIV en TB verby te steek as die grootste las op die gemeenskap.”
Ongelukkig het die proses blykbaar nie voorsiening daarvoor gemaak dat alle prosesse volgens wêreldstandaarde gestel aan higiëne uitgevoer is nie. Dit wys op onbevoegde toesighouers wat nie toegesien het dat werkers volgens die neergelegde higiëniese prosedures te werk gegaan het nie. Listeriose is ook nou tot die lys van nie-oordraagbare siektes gevoeg wat ‘n groot impak het op gesondheid.
Pick n Pay sê in ‘n verklaring dat direk na die minister van gesondheid se aankondiging van ‘n week gelede aangaande die oorsprong van die listeriose uitbraak, hulle onmiddellik alle produkte van die verskaffers soos geïdentifiseer deur die Departement van Gesondheid, onttrek het. Hulle het ook hulle kliënte die waarborg gebied dat alle produkte in hul winkels vars en veilig is vir menslike gebruik.
“Die veiligheid van ons kliënte is ons primêre doelstelling by PnP.”
Die VF Plus sê dat dit duidelik is dat gereelde inspeksies van abattoirs en alle rolspelers in die voedselwaardeketting nie plaasvind soos dit hoort nie.
“Die feit dat die inspeksiefunksies tussen die departement van landbou en die departement van gesondheid verdeel word, dui op ‘n gebrek aan samehangende strukturele beplanning om die publiek veilig te hou teen gesondheidsgevare.
“Daar moet ook verreken word dat van die proteïene wat voorkom in verwerkte vleis, bestaan uit sogenaamde wit slym of verwerkte hoender wat ingevoer word. Dit is kommerwekkend dat hierdie bestanddele nie geïnspekteer word vir veiligheid nie. Die aspek moet onmiddellik aangespreek word.
*Armanskos© – Bekostigbare kos vir die arm persoon – Hierdie artikel is geplaas voor die uitbraak van Listeriose in Suid-Afrika.
Kommentaar deur Pieter Coetzee – Redakteur: Kwêvoël


title: Dag Zero nader vir Waterberg Munisipaliteite

maintext:
Verskeie Waterberg Munisipaliteite staar Dag Zero in die gesig met net slegs 49 dae drinkwater wat oor is.
Volgens News24 het die Departement van Water en Sanitasie sy Blou Skerpioene in die gebied ontplooi om die gebruikers van kommersiële water te verifieer en evalueer.
Gedurende die afgelope maand het watervlakke in die Donkerpoortdam, wat Modimolle (Nylstroom), en die Frikkie Geyserdam, wat Mookgophong (Naboomspruit), van water voorsien, onderskeidelik met 14% en 12% onderskeidelik gedaal.
Streng watergebruik beperkings is reeds by die twee dorpe geïmplementeer en die daaglikse gebruik van water per persoon per dag is vanaf 125 liter per dag na 97 liter per dag verlaag.
Die Waterberg Munisipaliteit het R18 miljoen opsy gesit gesit vir die opheffing van sy agteruitgaande water infrastruktuur.
Die Departementele woordvoerder, Sputnik Ratau, sê dat die departement homself daarvan wil vergewis dat samewerking bewerkstellig kan word met die verminderende water hulpbronne en ook om plaaslike inwoners in te lig aangaande waterbesparing.
“Ons wil die inwoners opvoed in terme van verminderde waterverbruik en om te voorkom dat die bestaande hulpbronne opdroog.
Volgens Ratau het die departement se hidroloë 105 boorgate in Vaalwater, Zandrivier, Roedtan, Byzonder, Hartebeest en Nooitgedacht getoets.
Hulle het gevind dat ‘n beraamde 90% hiervan op private eiendom is en hoë vlakke van water lewer.
Bykans al die boere het hulle boorgate in terme van die Nasionale Waterwet geregistreer maar dat sommige hulle waterkwota, wat deur die waterlisensie toegestaan word, oorskry het.
Hy het ‘n oproep gedoen dat aksie geneem word teen diegene wat die reëls buig.
Hooffoto: Die Pos